title: Rallicrossin SM-sarja

text: Kustannuksiltaan autokrossi luokan auto on huomattavasti edullisempi verrattuna SRC-luokan autoon. Tämä luokka on hyvä aloitusluokka siirryttäessä rallicrossin pariin. Siinä saa hyvän tuntuman lajiin ja sen saloihin, eikä näiden autojen vauhtikaan ole kovin paljon hitaampi isompiin verrattuna.


Rallicrossin SM-sarja


title: Andreas Lilja

text: Andreas Lilja (s. 13. heinäkuuta 1975 Helsingborg, Ruotsi) on ruotsalainen jääkiekkopuolustaja. Kaudeksi 2013–2014 hän siirtyi takaisin Ruotsin pääsarjaan, Rögle BK:n joukkueeseen.


title: Andreas Lilja

text: Lilja pelasi juniorina jääkiekkoa Malmö IF:ssä. kaudella 1994–1995 hän pelasi jo neljä peliä Malmön edustusjoukkueessa, mutta vasta seuraavalla kaudella hän pelasi pysyvästi Ruotsin pääsarja Elitserienissä. Lilja pelasi joukkueessa kesään 2000 asti, jolloin Los Angeles Kings varasi hänet toisella kierroksella varausnumerolla 54.


title: Andreas Lilja

text: Lilja siirtyi heti seuraavana syksynä pelaamaan Pohjois-Amerikkaan, mutta ensimmäisen kauden hän pelasi lähes kokonaan Los Angelesin farmijoukkue Lowell Lock Monstersissa. Toisella kaudellaan hän pelasi enää neljä peliä farmijoukkueessa, jonka jälkeen hän on pelannut urallaan NHL:ssä.


title: Andreas Lilja

text: Vuonna 2005, NHL:n työsulun aikana Lilja pelasi Ruotsissa Mora IK:ssa. Lilja sekä hänen ruotsalaiset jääkiekkoilijatoverinsa Henrik Tallinder ja Kristian Huselius joutuivat raiskaus epäilyjen kohteeksi. Epäilyjen seurauksena kaikki kolme pelaajaa saivat maaliskuussa 2005 loppukaudeksi kilpailukiellon Ruotsin jääkiekkomaajoukkueeseen. Seurajoukkue Linköpings HC myös purki Huseliuksen ja Tallinderin sopimukset ja Mora IK määräsi Liljan loppukauden ajaksi pelikieltoon.


title: Andreas Lilja

text: Poliisi oli alun perin lopettanut omat tutkimuksensa puuttuvien todisteiden vuoksi 11. helmikuuta 2005. Pelaajia oli kuulusteltu edellisenä päivänä sen jälkeen, kun 22-vuotias nainen oli syyttänyt kolmikkoa itsensä raiskaamisesta hotellihuoneessa 9. helmikuuta 2005. Erikoissyyttäjä ryhtyi käsittelemään tapausta uudelleen maaliskuussa, minkä seurauksena jääkiekkoilijat joutuivat pelikieltoon. Lilja ja muut epäillyt saivat kuitenkin vapauttavan päätöksen saman vuoden kesäkuussa, sillä erikoissyyttäjän mukaan ei ollut olemassa todisteita siitä, että he olisivat pakottaneet naisen harrastamaan seksiä kanssaan.


title: Ulrich Thomsen

text: Ulrich Thomsen (s. 6. joulukuuta 1963) on tanskalainen näyttelijä. Hän on esiintynyt muiden muassa elokuvissa "Juhlat" (1998), "Pimeyden syli" (2002), "Arven" (2003) ja "Brødre" (2004). Vuosina 2013–2016 Thomsen näytteli Kai Proctoria Yhdysvaltalaisessa draamasarjassa "Banshee".


title: Ulrich Thomsen

text: Thomsen on voittanut kaksi Bodil-palkintoa vuosina 1999 ja 2004. Hän on saanut useita voittoja ja palkintoehdokkuuksia ulkomaillakin.


title: Ghita Nørby

text: Ghita Nørby (s. 11. tammikuuta 1935) on tanskalainen näyttelijä. Hän syntyi Kööpenhaminassa ja aloitti uransa Tanskan kuninkaallisessa teatterissa.


title: Ghita Nørby

text: Nørby alkoi esiintyä elokuvissa 1950-luvulla. Hän on voittanut vuosien varrella useita palkintoja, muiden muassa neljä Bodilia.


title: Ghita Nørby

text: Nørbylla on ollut useampia avioliittoja. Yksi puolisoista oli näyttelijä-muusikko Dario Campeotto.


title: Dario Campeotto

text: Dario Campeotto (s. 1. helmikuuta 1939) on tanskanitalialainen laulaja ja näyttelijä. Hän edusti Tanskaa vuoden 1961 euroviisuissa kappaleella "Angelique", joka ylsi viidennelle sijalle. Suomessa kappale nousi Sauvo Puhtilan suomentamana (nimimerkillä Veikko Vallas) ja urallaan uuteen nousuun päässeen Olavi Virran tulkitsemana levymyyntitilaston toiselle sijalle samana vuonna.


title: Dario Campeotto

text: Campeotto oli ennen naimisissa näyttelijä Ghita Nørbyn kanssa.


title: Branded Women

text: Branded Women on suomalainen yhtye, joka on perustettu vuonna 1999. Yhtyeen musiikki on elokuvamaista tunnelmointia.


title: Branded Women

text: Yhtye oli ehdolla Emma-gaalassa vuoden tulokas -palkinnon saajaksi vuonna 2005 ja voitti Femmagaalan vuoden tulokas -palkinnon samana vuonna. ”Something to Hold On” -kappaleen video oli ehdolla Muuvi-palkinnon saajaksi.


title: Joséphine Berry

text: Joséphine Berry (s. 29. tammikuuta 1992) on ranskalainen näyttelijä. Hänellä on ollut roolit elokuvissa "L'Art (délicat) de la séduction" (2001), "Moi César, 10 ans ½, 1m39" (2002) ja "La Boîte noire" (2005).


title: Joséphine Berry

text: Näyttelijäperheeseen kuuluva Berry syntyi Pariisissa Richard Berryn ja Jessica Forden tyttärenä.


title: Raija Riikkala

text: Raija Riikkala (s. 1926) on voimistelunopettaja ja suomalaisen modernin tanssin grand old lady. Hän on tehnyt kymmenien vuosien mittaisen uran koreografina ja valmentajana ja ollut perustamassa 1961 Suomen ensimmäistä modernin tanssin tanssiryhmää "Praesensiä" yhdessä Ritva Arvelon kanssa. Hänen tunnetuimpia ohjelmiaan on "Suomen suvi", joka esitettiin ensimmäisen kerran SVUL:n suurkisoissa Tampereella 1980.


title: Viipurin Reipas (jääkiekon SM 1928)

text: Viipurin Reippaan vuoden 1928 joukkue oli ensimmäinen jääkiekon Suomen mestaruuden voittanut joukkue. Reipas voitti vuoden 1928 SM-kilpailuissa kaikki kolme otteluaan. Loppuottelussa kaatui KIF maalein 5-1. Ensimmäisen SM-kullan voittaneessa Reippaan joukkueessa pelasivat Gösta Berg, ValterItäharju, Erkki Kariluoma, Eino Louhi, Allan Lagerström, Onni Peltonen, Leo Tukiainen ja Eino Turunen. Monet pelaajat pelasivat SM-tasolla myös jääpalloa ja jalkapalloa. Saman vuoden syksyllä lähes kaikki joukkueen pelaajat siirtyivät Viipurin Palloseuraan.


title: Viipurin Reipas (jääkiekon SM 1928)

text: (synt. 1911; joissakin lähteissä etunimi muodoissa Gustaf/Gustav) oli jääkiekkoilijana hyökkääjä, jääpallossa puolustaja. Hän pelasi jääpallossa 3 A-maaottelua ja 2 B-maaottelua edustaen Viipurin Palloseuraa (johon siirtyivät 1928 syksyllä kaikki muut Reippaan tämän joukkueen pelaajat Louhea lukuun ottamatta). Viipurin Palloseurassa jääpallon SM 1931 ja 1934. Siirtyi alkuvuodesta 1939 Ylä-Vuoksen Palloseuraan, joka toimi Jääsken kunnassa Enson taajamassa. Berg tunnettiin urheilupiireissä myös lempinimellä Jökö.


title: Viipurin Reipas (jääkiekon SM 1928)

text: (ent. Österdahl. synt. 19.01.1905 Viipuri k. 17.02.1982 Helsinki; joissakin lähteissä etunimi muodoissa Walter/Valtteri) pelasi puolustajana. Itäharju pelasi jääpallossa 2 B-maaottelua. Hän on toiminut Palloliiton Viipurin piirin rahastonhoitajana sekä kuulunut Viipurin Palloseuran johtokuntaan. Itäharju kotiutui jatkosodasta Kouvolaan, josta muutti myöhemmin Helsinkiin. Sotien jälkeen Itäharju työskenteli varastopäällikkönä Helsingin sähkölaitoksella.


title: Viipurin Reipas (jääkiekon SM 1928)

text: (s. 16.09.1911 Viipuri, k. 1995) [ent. Berg, joissakin lähteissä etunimi muodossa Erik] pelasi hyökkääjänä. Hän pelasi jääpallossa 8 A-maaottelua ja 2 B-maaottelua. Viipurin Palloseurassa jääpallon SM 1931 ja 1934. Oli perustamassa joulukuussa 1936 Ensoon palloilun erikoisseuraa Ylä-Vuoksen Palloseuraa saaden 3 vuotta myöhemmin Gösta Bergin Reippaan jääkiekko-mestarijoukkueesta pelikaverikseen. Kariluoma pelasi kilpatasolla myös jalkapalloa samoissa seuroissa missä pelasi jääpalloa. Hän työskenteli ennen sotia Karjalassa asuessaan varastomiehenä, sotien jälkeen asettui asumaan Helsinkiin, jossa työskenteli koneasentajana.


title: Viipurin Reipas (jääkiekon SM 1928)

text: (synt. 21.08.1905 Viipuri) Pelipaikka varamies/joukkueen kapteeni (kapteeni myös jalkapallossa). Ainoa tästä joukkueesta, joka pysyi 1928 mestaruuden jälkeen uskollisena Reippaalle, oli nostamassa 1938 seuraa SM-sarjaan jalkapallossa sekä oli samana vuonna perustamassa SVUL:n Viipurin piiriin jääkiekkojaostoa. Toiminut Viipurin Reippaan puheenjohtajana ja rahastonhoitajana sekä myöhemmin Jyväskylän Ahmojen puheenjohtajana. Työskennellyt puhelinmekaanikkona. Sotien jälkeen asettui Jyväskylään asumaan.


title: Viipurin Reipas (jääkiekon SM 1928)

text: (synt. 23.07.1910 Viipuri, k. 22.09.1998) pelasi hyökkääjänä. Lagerströmin edustamat seurat: Viipurin IFK 1925, Viipurin Reipas 1926-28, Viipurin Palloseura 1929-37, Helsingin Jalkapalloklubi 1938-40 ja Viipurin Sudet ja Helsingin Hukat 1940-45. Hän pelasi jääpallossa 11 A-maaottelua ja 2 B-maaottelua, saavutti lisäksi SM-mitaleita jalkapallossa ja uinnissa. Lagerströmin tiedetään asuneen sotien jälkeen Helsingissä.


title: Viipurin Reipas (jääkiekon SM 1928)

text: (synt. 01.03.1906 Viipuri, kuoll. 1991) Pelipaikka: varamies. SM pesäpallossa 1928 Viipurin Pallonlyöjissä ja jääpallossa 1931 Viipurin Palloseurassa. Työskennellyt ylityönjohtajana. Peltonen tunnettiin urheilupiireissä myös lempinimellä Pupe. Sotien jälkeen asettui Keuruulle.


title: Viipurin Reipas (jääkiekon SM 1928)

text: (synt. 09.12.1910 Viipuri, kuoll. 12.10.1968 Joensuu) Pelipaikka: maalivahti. Pelasi jääpallossa 2 A-maaottelua, toisena lajinaan harrasti nyrkkeilyä sekä toimi 1950-luvulla Joensuun Kiekko-Karhujen puheenjohtajana. Muutti Viipurista pois 1935, asui Vehmersalmella 1935-38, Tervon kirkonkylällä 1938-49 ja vuodesta 1949 eteenpäin Joensuussa työskennellen kansakoulun opettajana kuolemaansa asti.


title: Viipurin Reipas (jääkiekon SM 1928)

text: (synt. 27.08.1908, kuoll. 1931-39 ennen talvisotaa) Pelipaikka: puolustaja. Pelasi 2 ottelua jalkapallon A-maajoukkueessa 1930, myöhemmin samalla vuosikymmenellä sai jalkapallo-ottelussa munuaisvamman, jonka seurauksiin menehtyi ennen talvisotaa.


title: James Strang

text: James Jesse Strang (21. maaliskuuta 1813 – 9. heinäkuuta 1856) oli uskonnollinen johtaja Yhdysvalloissa. Hän ei päässyt varsinaisen mormonikirkon johtoon Joseph Smithin kuoltua vuonna 1844; näin hän perusti mormoniliikkeeseen liittyvän strangiittikirkon, jolla on edelleen vähäinen määrä kannattajia.


title: James Strang

text: Mormoniprofeetta Joseph Smithin kuoltua 27. kesäkuuta 1844 hänen johtamansa kirkko ajautui hajaannuksen tilaan. Useat Smithin läheisistä työtovereista katsoivat olevansa hänen laillisia seuraajiaan, ja he pyrkivät saamaan Smithin perustaman kirkkokunnan hallintaansa. Brigham Young, joka johti myöhemmin Smithin seuraajien pääosan Utahiin, Suuren suolajärven laaksoon ja kenestä tuli MAP-kirkon johtaja, oli aluksi sitä mieltä, ettei profeetta Smithille tulisi nimetä seuraajaa lainkaan, vaan kirkon 12 apostolin koorumin tulisi johtaa kirkkoa kollektiivisesti.


title: James Strang

text: Strangiittien myöhempi johtaja James J. Strang oli Smithin kuollessa vasta melko tuore käännynnäinen. Siitä huolimatta hän pystyi esittämään vakavan haasteen Youngin ja muiden vaatimuksille päästä kohoamaan kirkon johtoon. Smith oli hieman ennen kuolemaansa lähettänyt Strangin järjestämään kirkon vaarnaa Wisconsinin osavaltioon. Samalla Strangin tuli valmistella salassa mahdollista pakopaikkaa myöhempien aikojen pyhille, mikäli heidät karkotettaisiin Nauvoosta, Illinoisista. Smithin kuoleman jälkeen Strang esitti julkisuuteen nk. nimityskirjan ("Letter of Appointment"), jossa Smith nimitti Strangin, paitsi uuden Voreen vaarnan johtajaksi, myös koko kirkon johtajaksi, mikäli hän joutuisi kohtaamaan marttyyrikuoleman. Useat Smithin seuraajista epäilivät kuitenkin nimityskirjan aitoutta. Nykyinen tutkimus pitää yleensä aitona nimityskirjan ensimmäistä osaa, jossa Strang nimitetään Voreen vaarnan johtajaksi. Sen sijaan kirjan toista sivua, jossa Strang nimitetään koko kirkon johtajaksi Smithin jälkeen, epäillään yleisesti väärennökseksi.


title: James Strang

text: Strang kertoi myös, että profeetta Smithin kuolinhetkellä hänen luokseen saapui enkeleitä, jotka kertoivat hänelle Smithin kärsineen marttyyrikuoleman ja vahvistivat hänen nimityksensä kirkon johtajaksi. Myöhemmin Strangin vaatimuksen saivat lisäpontta, kun hän kertoi löytäneensä Voreen alueelta jumalallisen inspiraation johtamana vanhoja, esikolumbiaaniselta ajalta peräisin olevia metallilevyjä, joihin kaiverretut salaperäiset kirjoitusmerkit hän pystyi Jumalan avulla kääntämään englanniksi. Tarina muistuttaa paljon Smithin kertomusta Mormonin kirjan perustana olleiden kultalevyjen löytymisestä. Strang nimesi yksitoista todistajaa, jotka todistivat, että metallilevyt olivat olleet olemassa ja että ne oli kaivettu maahan jo muinaisina aikoina. Näistä nk. Voreen levyistä tehty käännös kuuluu nykyään strangiittien pyhiin kirjoituksiin. Se tunnetaan nimellä "Voriton Rajah Manchoun historia".


title: James Strang

text: Strang nimesi kukkulan, jolta levyt olivat löytyneet, Lupauksen kukkulaksi. Myöhemmin yhteisö alkoi rakentaa levyjen löytymispaikalle temppeliä, jonka rakennustyöt kuitenkin keskeytyivät.


title: James Strang

text:
Useat Smithin seuraajat vakuuttuivat nimityskirjan aitoudesta sekä siitä, että Strang pystyi johtamaan kirkkoa samojen kykyjen avulla, joilla Smith oli sitä johtanut. He olivat valmiita tunnustamaan Strangin kirkon "profeetaksi, näkijäksi, ilmestyksensaajaksi ja kääntäjäksi", ainakin, kunnes seuraajakysymys oli lopullisesti ratkaistu. Strangin varhaisiin tukijoihin kuului esimerkiksi profeetta Joseph Smithin ainut hengissä ollut veli William Smith, Martin Harris, eräs Mormonin kirjan kolmesta todistajasta, apostoli John E. Page ja entinen apostoli William E. M'Lellin. Myös Nauvoon kaupungin ensimmäinen pormestari ja Smithin aikaisempi tukija John C. Bennett liittyi lyhyeksi aikaa Strangin tukijoihin.
Strang teki voimakkaasti työtä kootakseen ympärilleen alueella hajallaan asuvat myöhempien aikojen pyhät. Hänellä on arvioitu olleen jopa 12.000 tukijaa aikana, jolloin Brigham Youngia tuki ehkä 20.000 pyhää. Strang lähetti lähetyssaarnaajia myös Isoon-Britanniaan, joka oli ollut intensiivisen lähetystyön kohteena jo Smithin aikana. Tulokset Britteinsaarilla osoittautuivat kuitenkin vaatimattomiksi. Strangin seuraajat haastoivat Youngin vastaamaan seurakunnan edessä siitä, että hän oli ottanut kirkon johdon käsiinsä epäoikeudenmukaisesti. Young, joka ei ilmestynyt kuulusteluun, erotettiin virallisesti 6. huhtikuuta 1846.


title: James Strang

text: Koska kohonnut maan hinta teki myöhempien aikojen pyhille vaikeaksi muuttaa Voreen alueelle, Strang siirsi kirkkonsa keskuspaikan Michigan-järvellä sijaitsevalle Beaver Islandille. Strangiitit perustivat saarelle St. James -nimisen kaupungin (nykyisin St. James Township). Strangin seuraajat asuivat saarella eräänlaisissa vapaaehtoiseen omaisuuden yhteyteen perustuvissa kommuuneissa, Myöhempien aikojen pyhien liikkeessä aikaisemmin sovelletun pyhityksen lain mukaisesti. Myös Strangin aluksi vastustama moniavioisuus pantiin saarella julkisesti toimeen. Myös uuden temppelin rakennustyöt aloitettiin Beaver Islandilla.


title: James Strang

text: 8. kesäkuuta 1850 Strang kruunatutti itsensä juhlallisin menoin Myöhempien aikojen pyhien Jeesuksen Kristuksen kirkon kuninkaaksi Beaver Islandilla. Hänen mukaansa kuninkuus oli osa hänen profeetallista kutsumustaan, ja hän esitti, että myös Joseph Smith olisi salassa kruunattu kirkon kuninkaaksi - väite, jolle ei löydy todisteita. Toisin kuin usein luullaan, Strang ei väittänyt olevansa Beaver Islandin tai minkään muunkaan maanpäällisen alueen kuningas. Hän sanoi olevansa kirkon kuningas, ja esitti kuninkuutensa kuvaavan Jeesuksen Kristuksen ikuista kuninkuutta kirkossa. Yhtä kaikki, Strangin kruunajaiset eivät olleet omiaan lähentämään hänen ja Michiganin alueen muiden asukkaiden suhteita.


title: James Strang

text: Saaren asukkaiden elämäntapa, ennen muuta moniavioisuus, herätti pahennusta alueen muissa asukkaissa, ja saarelaisten välit heidän kanssaan kiristyivät. Kaksi miestä ampui Strangia kuollettavasti 20. kesäkuuta 1856, mikä jätti kirkon johtajatta ja haavoittuvaksi nopeasti kiristyvän ilmapiirin keskellä. Myöhemmin kesällä 1856 läheisen Mackinac Islandin ja eräiden Michigan-järven rantakylien asukkaat hyökkäsivät Beaver Islandille ja hävittivät sitä pahoin. Saaren asukkailta ryöstettiin heidän omaisuutensa ja heidät pakotettiin nousemaan höyrylaivoihin, jotka kuljettivat heidät pois saarelta. Suurin osa heistä kuljetettiin väkipakolla Chicagoon, jossa heidät pakotettiin nousemaan maihin ryöstettyinä ja pahoinpideltyinä.


title: James Strang

text:
Vaikka Strang eli vielä muutaman viikon ampumavälikohtauksen jälkeen, hän kieltäytyi itsepäisesti nimeästä itselleen seuraajaa. Hänen mukaansa vain Jumala saattoi valita kirkon johtajan, ja tämä tulisi tehdä tiettäväksi enkelien välityksellä. Strangin kuolema ja lähes samanaikaisesti tapahtunut Beaver Islandin yhteisöjen väkivaltainen hajotus muodostivat yhdessä iskun, josta strangiitit eivät toipuneet. Kirkon jäsenet oli kirjaimellisesti raastettu eroon toisistaan, eivätkä kaikki tienneet toistensa kohtaloista. Samalla heiltä oli riistetty heidän hengellinen johtajansa. Vähitellen suuri osa heistä kokoontui yhteen perustaen löyhän järjestön, joka tunnettiin nimellä Myöhempien aikojen pyhien uusi järjestö. He päättivät olla lähtemättä Brigham Youngin seuraajien perässä Suuren suolajärven laaksoon ja etsiä sen sijaan yhteyttä Joseph Smithin lesken Emma Hale Smithin ja hänen poikansa Joseph Smith III:n kanssa. He liittyivät näiden johtamaan kirkkoon, Reorganisoituun myöhempien aikojen pyhien Jeesuksen Kristuksen kirkkoon, joka nykyään tunnetaan nimellä Kristuksen yhteisö.
Pieni osa Strangin seuraajista kuitenkin pysyi uskollisena profeettansa muistolle. Heidän johtoonsa nousi mies, Wingfield W. Watson, joka johti kirkon hallintoa ja "juoksevia asioita" aina 1900-luvun alkuun. Hän ei kuitenkaan missään vaiheessa väittänyt olevansa profeetta tai omaavansa muita Smithin ja Strangin kykyjä. Kirkon keskuspaikka on nykyään Voreessa (joka on osa Burlingtonia), Wisconsinissa.


title: Tiedän mitä teit viime kesänä

text: Tiedän mitä teit viime kesänä () on vuonna 1997 ensi-iltansa saanut yhdysvaltalainen slasher-elokuva, jonka on ohjannut Jim Gillespie. Elokuvan on käsikirjoittanut Kevin Williamson Lois Duncanin samannimisen romaanin pohjalta. Elokuvan pääosissa ovat Jennifer Love Hewitt, Sarah Michelle Gellar, Ryan Phillippe ja Freddie Prinze Jr. Elokuvalle on tehty jatko-osat "Tiedän yhä mitä teit viime kesänä" (1998) ja "Tiedän mitä teit viime kesänä 3" (2006).


title: Tiedän mitä teit viime kesänä

text: Julie James, Helen Shivers, Barry William Cox ja Ray Bronson lähtevät autolla juhlista ja ajavat vahingossa miehen ylitse. Ystävät heittävät kuolleeksi luullun miehen mereen. Kun onnettomuudesta on kulunut vuosi, yksi nuorista saa kirjeen, jossa lukee ”Tiedän, mitä teit viime kesänä.” Nuoret haluavat selvittää, kuka kirjeen lähetti ja miten joku voisi edes tietää ylitseajosta, mutta se käy heille hyvin vaaralliseksi.


title: Irma Kukkasjärvi

text: Irma Anneli Kukkasjärvi (o.s. "Hilska", 8. helmikuuta 1941 Helsinki – 8. lokakuuta 2011 Helsinki) oli yksi arvostetuimmista suomalaisista tekstiilitaiteilijoista.


title: Irma Kukkasjärvi

text: Kukkasjärvi valmistui Taideteollisessa oppilaitoksesta vuonna 1968. Hän oli siellä myöhemmin tuntiopettajana ja tekstiilitaiteen professorina (1995–1997). Taideteollisuusliitto Ornamo valitsi hänet Vuoden tekstiilitaiteilijaksi 1984.


title: Irma Kukkasjärvi

text: Kukkasjärven suunnittelemia ovat muun muassa Kajaanin seurakunnan Linnantauksen seurakuntakeskuksen kirkon alttariteos (1998), Lahden kaupunginteatterin (1983) tekstiilit, Seinäjoen kaupunginteatteriin (1987) seinäryijy sekä teos "Tiimalasi" (1991) Taipalsaaren siunauskappelissa. Hän suunnitteli myös arkkipiispan kullanvärisen matkakaavun ja arkkipiispankaavun (1991).


title: Irma Kukkasjärvi

text: 1980-luvun alussa Kukkasjärvi suunnitteli Turun Maarian kirkon kirkkotekstiilit, jotka siirrettiin vuonna 2006 muiden yksiköiden käyttöön. Kukkasjärvi kutsuttiin suunnittelemaan monien Suomen kansallisten arvorakennusten, kuten Mäntyniemen ja Eduskuntatalon käyttö- ja taidetekstiilejä. Eduskuntatalon lisärakennuksen lähetystöjen vastaanottotilassa sijaitsee Kukkasjärven kolmiosainen Ryijyreliefi (1982). Oulun musiikkikeskuksessa on esillä Kukkasjärven Simpukka-ryijy. Kukkasjärven töitä on näytteillä myös museoissa, muun muassa Oulun taidemuseossa.


title: Irma Kukkasjärvi

text: Kukkasjärven puoliso oli elokuvatuottaja Kullervo Kukkasjärvi (k. 1983).Lähde


title: Henry Houry

text: Henri eli Henry Émile Marie Houry (2. heinäkuuta 1874 Pariisi – 13. maaliskuuta 1972 Nizza) oli ranskalainen näyttelijä ja elokuvaohjaaja. Hän työskenteli sekä mykkä- että äänielokuvien parissa.


title: Harmon Jones

text: Harmon Jones (3. kesäkuuta 1911 – 10. heinäkuuta 1972) oli kanadalaissyntyinen elokuvien leikkaaja sekä TV- ja elokuvaohjaaja. Hän leikkasi muun muassa "Hiljaisen sopimuksen" (1947), josta hän sai Oscar-ehdokkuuden. Hän kuoli Los Angelesissa, Kaliforniassa.


title: Harmon Jones

text: Jonesin ohjaustöiden joukossa ovat "Niilin prinsessa" (1954) ja "Tukikohta ei vastaa" (1955).


title: Viimeinen käyttöpäivä

text: Viimeinen käyttöpäivä on elintarvikkeisiin merkittävä päivämäärä, jonka jälkeen tuotetta ei saa enää myydä, käyttää tai käyttää tarjottavan tai myytävän elintarvikkeen valmistuksessa. Viimeinen käyttöpäivä on merkittävä mikrobiologisesti helposti pilaantuviin tuotteisiin, joita ovat muun muassa pastöroimaton maito ja kerma, kypsyttämätön juusto, tuore liha ja tuore kala sekä sellaiset tuotteet, joissa ei ole käytetty lämpökäsittelyä tai säilöntäaineita. Käyttöpäivä merkitään tuotteen pakkaukseen, ja siinä on oltava ainakin päivämäärä ja kuukausi, mahdollisesti myös vuosi.


title: Viimeinen käyttöpäivä

text: Sellaisiin tuotteisiin, jotka eivät ole mikrobiologisesti helposti pilaantuvia, merkitään parasta ennen -päiväys. Se eroaa viimeisestä käyttöpäivästä siinä suhteessa, että tuotetta voidaan myydä parasta ennen -päiväyksen jälkeenkin, jos sen laatu ei ole oleellisesti heikentynyt.


title: Viimeinen käyttöpäivä

text: Osa elintarvikeliikkeistä ja päivittäistavarakaupoista myy kuluttajille elintarvikkeita niiden viimeisen käyttöpäivän lähestyessä alennuksella, esimerkiksi puoleen hintaan. Useimmat kaupat merkitsevät kyseiset tuotteet niin sanotulla alennustarralla. Hintamerkintäasetuksen kuudennen pykälän mukaan tuotteessa, jossa on alennustarra, pitäisi näkyä myös uusi alennettu hinta ja yksikköhinta eli kilo-, litra- tai kappalehinta. Useimmat kaupat eivät kykene tähän resurssien vuoksi.


title: Viimeinen käyttöpäivä

text: Monen historioitsijan mukaan maidon viimeisen käyttöpäivämerkinnän keksi ensimmäisenä ja ajoi Chicagossa läpi 1920- ja 1930-luvun vaihteen tunnettu gangsteripomo Al Capone, jonka perhe toimi myös meijerialalla muun muassa räjäyttelemällä kilpailijoiden meijereitä.


title: Muona

text: Muona tarkoittaa seuraavia:


title: Neil Ross

text: Neil Ross (s. 31. joulukuuta 1944 Lontoo, Englanti) on englantilais-yhdysvaltalainen ääninäyttelijä ja entinen DJ, joka muun muassa toimi Vihreän Menninkäisen äänenä 1990-luvun "Hämähäkkimies"-animaatiosarjassa, sekä vuonna 1986 John Rambon äänenä samannimisessä animaatiosarjassa.


title: Neil Ross

text: Ross syntyi Lontoossa, Englannissa, josta hän muutti hyvin nuorena Montrealiin, Kanadaan. Ollessaan 12-vuotias Rossin perhe muutti tällä kertaa Yhdysvaltoihin Long Beachiin, Kaliforniaan. Perhe muutti vielä San Diegoon, jossa Ross alkoi kuuntelemaan KFWB radiokanavaa ja halusi tämän seurauksena tulla vanhempana DJ:ksi.


title: Neil Ross

text: Opiskelunsa päätyttyä hän alkoi työskentelemään radion parissa, joista ensimmäinen oli Salt Lake Cityssä, Utahissa, KMUR-niminen radioasema. Tämän jälkeen Ross siirtyi työskentelemään Honoluluun KORL-, KGMB- ja KKUA-radioasemille ennen palaamistaan takaisin San Diegoon vuonna 1969 työskennelläkseen KCBQ:lle. Hän teki myös DJ:n työtä San Franciscossa ja Los Angelesissa aina vuoteen 1985 asti.


title: Neil Ross

text: Ross asuu Los Angelesissa vaimonsa ja tyttärensä kanssa. Hän harrastaa myös sukeltamista.


title: Neil Ross

text: Ääninäyttelemisen pariin Ross päätyi 1970-luvun lopulla muutettuaan Los Angelesiin. Hän teki ensimmäisen ääniroolinsa animaatiosarjaan "Richie Rich" vuonna 1980, jossa Ross toimi myyntimiehen äänenä. Hänellä on myös kyky puhua lähes millä tahansa aksentilla. Ross teki uransa alkuvaiheessa muutamia äänirooleja Hanna-Barberan tuottamiin sarjoihin, kuten "Smurffeihin" ja "Pac-Maniin". Hän oli mukana myös 1980-luvun suosituissa animaatiosarjoissa "The Transformers" ja "Action Force". Lisäksi Ross oli vuonna 1989 "X-Men: Pryde of the X-Men" -televisiospeliaalissa Wolverinen äänenä. 1990-luvulla Ross muistetaan parhaiten Hämähäkkimies-animaatiosarjasta Vihreän Menninkäisen äänenä. Sarja oli samalla hänen kolmas Hämähäkkimies-aiheinen animaatiosarja. Ross muun muassa toimi aikaisemmin Norman Osbornin äänenä 1980-luvun Hämähäkkimies-animaatiosarjassa.


title: Neil Ross

text: Ross on tehnyt myös äänityötä radion ja televisiomainosten parissa ollen muun muassa Wal-Martin, AT&T:n, Volkswagenin, Coca-Colan, Mattelin, Goodyearin, Lexusin, Disneyn mainoksissa mainosäänenä. Lisäksi hänen ääntään on kuultu CBS:n, NBC:n, ABC:n, TBS:n ja Fox Kidsin kertojaäänenä.


title: Parasta ennen

text: Parasta ennen voi tarkoittaa:


title: Becoming

text: Becoming tarkoittaa seuraavia asioita:


title: Cornelius Johnson

text: Cornelius Johnson (21. elokuuta 1913 Los Angeles – 15. helmikuuta 1946) oli yhdysvaltalainen korkeushyppääjä. Hän voitti olympiakultaa vuoden 1936 kesäolympialaisissa Berliinissä. Jo neljä vuotta aiemmin Los Angelesin olympialaisissa hän sijoittui 18-vuotiaana neljänneksi. Kilpailu päättyi tasatulokseen ja tuolloin voimassa olleiden tulosten mukaan Johnson jäi neljänneksi. Nykyisin voimassa olevien sääntöjen mukaan hän olisi voittanut hopeaa.


title: Cornelius Johnson

text: Johnson oli yksi 19 afroamerikkalaisesta urheilijasta, jotka osallistuivat Berliinin olympialaisiin. Hänen voittotuloksensa 203 cm oli uusi olympiaennätys. Kilpailuja seurannut Adolf Hitler oli Johnsonin kultamitalipäivänä onnitellut kahta päivän aiempaa voittajaa, joista toinen oli saksalainen ja toinen suomalainen. Hitler kuitenkin poistui paikalta juuri ennen kuin vuorossa olisivat olleet Johnson ja toinen afroamerikkalainen, hopeamitalin voittanut Dave Albritton.


title: Cornelius Johnson

text: Vuosina 1933–1936 Johnson hyppäsi vain kerran huonomman tuloksen kuin kilpailun voittaja: tämä tapahtui Millrosen hallikilpailuissa New Yorkissa vuonna 1936 (kisan voitti Al Threadgill). Muut tappiot Johnson kärsi uusinnoissa oltuaan kärjessä tasatuloksella yhden tai useamman kilpailijan kanssa. Yhdysvaltain lopullisissa olympiakarsinnoissa 1936 Johnson ja Albritton hyppäsivät maailmanennätyksen 207 cm; ennätys säilyi heidän hallussaan seuraavaan vuoteen, jolloin Melvin Walker ylitti 209 cm. Johnson voitti kahdeksan Yhdysvaltain mestaruutta (viisi ulkoradoilla ja kolme sisäradoilla).


title: Cornelius Johnson

text: Urheilu-uransa jälkeen Johnson työskenteli Los Angelesissa postinkantajana, ja vuonna 1945 hän liittyi Yhdysvaltain kauppalaivastoon. Hän kuitenkin sairastui keuhkokuumeeseen ja kuoli matkalla laivasta sairaalaan.


title: Francon aika – näin sen koimme

text: Francon aika – Näin sen koimme (, myöhemmin Francon jälkeen – Alcantaran Perhe) on espanjalainen sosio-historiallis-yhteiskunnallinen draamasarja. Ensiesitys Espanjan yleisradio Televisión Españolan kanavalla "La1" oli 13. syyskuuta 2001. Suomessa sarjaa on esittänyt Yle Teema syksystä 2007 alkaen.


title: Francon aika – näin sen koimme

text: Sarja kuvaa mikro- ja makrohistorian kautta Espanjan yhteiskunnan muuttumista vuodesta 1968 eteenpäin. Pääosassa on madridilainen Alcántaran perhe. Entinen köyhä ja kuiva Espanja on 1960-luvulla vaurastunut huomattavasti, mikä näkyy yhteiskunnan yleiseurooppalaistumisena ja modernisoitumisena. "Caudillo", generalissimo Francisco Franco on vanhentunut ja hänen Espanjan sisällissodan loppumisesta 1939 alkanut falangistinen valtakautensa alkaa olla jo lopuillaan.


title: Francon aika – näin sen koimme

text: Alcántarat ovat alun perin köyhä pienviljelijäsuku, joka on kotoisin Albacetesta, Kastilia- La Manchasta. Paremman elämän toivossa, yleiseurooppalaisen rakennemuutoksen aikaan, jolloin muuttoliike suuntautui maaseuduilta kaupunkeihin, Alcántarat muuttivat Madridissa sijaitsevaan kuvitteelliseen "San Genaron" lähiöön, jonka asukkaat ovat kotoisin alun perin maaseudulta.


title: Francon aika – näin sen koimme

text: Yhteiskunnallisessa asemassa Alcántarat ovat alempaan keskiluokkaan kuuluvia "valkokaulustyöläisiä", jotka asemassaan kipuavat koko ajan enemmän keskiluokkaan.


title: Francon aika – näin sen koimme

text: Antonio Alcántara Barbadillo (s. 1926, es. Imanol Arias) on syntynyt kuvitteellisessa Sagrillasin kylässä, Albacetessa. Hänen isänsä ja veljensä kuolivat Espanjan sisällissodan aikana hänen ollessaan vielä lapsi. Näistä kokemuksista hän on omaksunut jyrkän kielteisen kantansa politiikkaan ja korostaa aina, että perheen elättäminen ja paremman elintason hankkiminen on paljon tärkeämpää kuin sekaantuminen politiikkaan. Espanjan hallintoon ja Francoon hän suhtautuu neutraalin kunnioittavasti. Nuorena miehenä hän muutti köyhästä kylästä tuoreen vaimonsa Mercedesin ja tämän äidin, anoppinsa Herminian kanssa Madridiin jättäen äitinsä kotikylään. Madridia ja kotikyläänsä pidemmäksi Antonio ei ole juurikaan mennyt lukuun ottamatta kahden vuoden armeijakomennusta Pohjois-Afrikassa 1940-luvun puolivälissä.


title: Francon aika – näin sen koimme

text: Mercedes "Merche" Fernández de Alcántara (s. 1929, es. Ana Duato) on Antonion Alcántaran vaimo. Hän meni nuorena naimisiin itseään hieman vanhemman kotikylän Antonion kanssa ja muutti miehensä sekä äitinsä kanssa Madridiin. Sarja kuvaa erityisesti ensimmäisissä jaksoissa Mercedesin kautta millainen oli naisen asema perinteisessä espanjalaisessa yhteiskunnassa Francon aikana. Nainen oli kodin henki, joka yhdessä äitinsä ja tyttärensä kanssa vastasi kodintöistä, kuten kaupassa käynnistä, ompelemisesta, pyykkäämisestä, siivoamisesta ja ennen kaikkea ruoanlaitosta.


title: Francon aika – näin sen koimme

text: Herminia (s. 1902, es. María Galiana) on myös kotoisin Sagrillasin kylästä. Hän kuuluu sodan kokeneeseen sukupolveen ja hänen sukuunsa on kuulunut surmansa saaneita tasavaltalaisia. Herminia ei suhtaudu nykyaikaistumiseen kriittisesti, vaan hänen mielestään monet keksinnöt, kuten e-pillerit olisivat saaneet olla jo hänen aikanaan. Uusiin keksintöihin hän suhtautuu ensin nuivasti, mutta lopulta omaksuu ne itselleen. Perinteisessä ajattelussaan hän on kuitenkin pitäytynyt. Francoon hän suhtautuu neutraalin kunnioittavasti ja pitää Caudillon hallintoa rauhan sekä hyvinvoinnin takeena. Herminia pelkää uutta sotaa, mikä näkyy hänen reaktionaan Pariisin vuoden 1968 opiskelijamellakoihin, eikä hän suostu kuvittelemaan aikaa ilman Francoa.


title: Francon aika – näin sen koimme

text: Toni (Antonio) on (s. 1950, es. Pablo Rivero) on perheen vanhin poika ja nimetty isänsä mukaan. Hän on menestynyt koulussa hyvin ja pääse lopulta opiskelemaan yliopistoon oikeustieteelliseen tiedekuntaan. Hän on ensimmäinen koulutettu Alcántara. Pian yliopistolle tultuaan hän ihastuu ja lopulta rakastuu Marta-nimiseen tyttöön, joka toimii marxistiopiskelijajohtajana. Martan mukana Toni alkaa pyöriä vasemmistolaisissa opiskelijapiireissä ja osallistua politiikkaan vastoin isänsä neuvoja.


title: Francon aika – näin sen koimme

text: Inés (s. 1948, es. Irene Visedo) on perheen lapsista ensimmäinen. Aluksi hän seurusteli Galerías Preciados-tavaratalossa työskennelleen Jèsusin kanssa, mutta pani suhteen poikki, koska ei halunnut vakiintua heti morsiameksi ja pian nuoreksi kotiäidiksi perinteiseen espanjalaiseen tyyliin. Hän on pakollisen koulun jälkeen joutunut menemään jo nuorena teinityttönä töihin. Hän työskenteli Nievesin kampaamossa ystävättärensä Pilin kanssa aina siihen asti, kunnes kumpikin siirtyi Meyni-vaateliikkeeseen töihin.


title: Francon aika – näin sen koimme

text: "Francon aika" on saanut useita kansallisia ja kansainvälisiä tunnustuksia, joihin kuuluvat Espanjan kulttuuriministerin vuonna 2009 myöntämä Premio Nacional de Televisión, kahdesti voitettu Premios Ondas (Kansainvälinen TV-palkinto 2002 ja Paras kotimainen TV-sarja 2003), kolmesti saatu New York Latin ACE Award (2008, 2009 ja 2010) ja Soulin kansainvälisillä draamafestivaaleilla 2007 voitettu parhaan draamasarjan Silver Bird -palkinto. Se myös oli ehdokkaana parhaan kansainvälisen draamasarjan Emmyn saajaksi vuonna 2003. Yhteensä sarja, sen esittäjät ja henkilökunta ovat saaneet 70 palkintoa.


title: Sofia Helin

text: Sofia Margareta Götschenhjelm Helin (s. 25. huhtikuuta 1972 Örebro) on ruotsalainen näyttelijä. Hän valmistui vuonna 2001 Tukholman teatterikorkeakoulusta.


title: Sofia Helin

text: Helin oli vuonna 2005 ehdolla parhaan naispääosan Guldbagge-palkinnon saajaksi roolistaan elokuvassa "Takaisin maalle – Masjävlar" (2004). Hänellä on ollut muita rooleja esimerkiksi elokuvassa "Arn – Temppeliritari" (2007) ja sen jatko-osassa "Arn – Pohjoinen valtakunta" (2008), joissa hän esitti elokuvien päähenkilön Arn Magnussonin rakastettua Cecilia Algotsdotteria.


title: Sofia Helin

text: Vuonna 2011 alkaneessa ruotsalais-tanskalaisessa televisiosarjassa "Silta" ("Bron/Broen") Helin esittää toista pääosaa, rikospoliisi Saga Norénia. Menestynyt, moneen maahan myyty sarja teki Helinistä kansainvälisesti tunnetun.


title: Sofia Helin

text: Helinin puoliso on Daniel Götschenhjelm, jonka kanssa hän näytteli komediassa "Nina Frisk" (2007). Pariskunnalla on kaksi lasta.


title: Maria Blom

text: Maria Margareta Blom (s. 28. helmikuuta 1971) on ruotsalainen näytelmäkirjailija, elokuvaohjaaja ja käsikirjoittaja. Hän syntyi Täbyssä, Tukholman läänissä.


title: Maria Blom

text: Blomin elokuvatuotantoon kuuluvat "Takaisin maalle – Masjävlar" (2004) ja "Nina Frisk" (2007). Molemmissa esiintyy pääosassa Sofia Helin.


title: Maria Blom

text: Blom voitti "Masjävlarista" vuonna 2005 parhaan käsikirjoituksen Guldbaggen ja oli ehdolla myös parhaan ohjauksen voittajaksi.


title: Maria Blom

text: "Masjävlar" oli alun perin näytelmä, jota on esitetty Suomenkin teattereissa nimellä "Takaisin maalle".


title: Kajsa Ernst

text: Anna-Karin Linnéa ”Kajsa” Ernst (s. 4. elokuuta 1962) on ruotsalainen näyttelijä. Hän on esiintynyt niin teatterissa kuin elokuvissa ja televisiosarjoissakin. Kahden viimeksi mainitun joukossa ovat "Takaisin maalle – Masjävlar" (2004) ja "Medicinmannen" (2005).


title: Kajsa Ernst

text: Rooli "Masjävlarissa" toi Ernstille parhaan naissivuosan Guldbagge-palkinnon.


title: Mies vailla tasa-arvoa

text: Mies vailla tasa-arvoa on syksyllä 2007 julkaistu Arno Kotron ja Hannu T. Sepposen toimittama kirjoituskokoelma miesasiasta. Kirja koostuu 29:stä artikkelista. Kirjoittajina ovat muun muassa Pekka Sauri, Hannu Raittila, Esa Sariola ja Ralf Sund. Kirjoituskokoelman yksi väite on, että yhteiskunnassa on myös elämänalueita, joissa miehet ovat naisia huonommassa asemassa, ja virallisen tasa-arvopolitiikan tulisi käsitellä näitäkin kysymyksiä.


title: Nina Gunke

text: Anna Katarina "Nina" Gunke (s. 12. heinäkuuta 1955) on ruotsalainen näyttelijä. Hän on esiintynyt muun muassa televisiosarjassa "Medicinmannen" (2005), mutta hän on ansioitunut niin ikään teatterissa ja elokuvissa.


title: Nina Gunke

text: Gunke syntyi Lidingössä, Tukholman läänissä. Hän oli 1980-luvun alussa naimisissa näyttelijä-ohjaaja Göran Stangertzin kanssa; tytär Niki Gunke Stangertz on näyttelijä.


title: Sofia Bach

text: Sofia Neta Maria Bach (s. 16. elokuuta 1973) on ruotsalainen näyttelijä ja koomikko. Hän syntyi Värmdönillä Tukholman läänissä ja valmistui Tukholman teatterikorkeakoulusta vuonna 2001.


title: Eurydike (nymfi)

text: Eurydike () oli kreikkalaisessa mytologiassa puun nymfi – tarkemmin ottaen dryadi – joka tuli tunnetuksi suhteestaan Orfeukseen. Orfeuksen palattua argonauttien retkeltä hän rakastui Eurydikeen palavasti. Pian häiden jälkeen Eurydike kuitenkin astui käärmeen päälle kedolla ja kuoli sen puremaan – eräiden versioiden mukaan hän oli pakenemassa Aristaiosta, joka yritti maata hänet väkisin.


title: Eurydike (nymfi)

text: Surun murtamana Orfeus päätti hakea puolisonsa haadeesta. Hänen onnistui lyyransa soitolla saada Kharon viemään hänet Styksin yli ja päästä Kerberoksen ohi. Kerrotaan, että hänen soittonsa oli niin kaunista, että jopa ikuisesti kirotut – Iksion, Tityos, Sisyfos, Tantalos ja danaidit – unohtuivat hetkeksi lepäämään rangaistuksistaan ja että erinykset puhkesivat kyyneliin. Myös Persefone liikuttui soitosta niin, ettei voinut kieltää Orfeuksen pyyntöä. Kun Eurydike tuotiin miehensä luo, Haades asetti ehdoksi sen, ettei Orfeus saisi katsoa taakseen vaimoaan, ennen kuin he olisivat takaisin maan pinnalla. Juuri ennen kuin he olivat kiivenneet ylös pinnalle, Orfeus pelkäsi menettävänsä vaimonsa ja kääntyi katsomaan tätä. Tämän seurauksena Eurydike liukui takaisin haadekseen, ja Orfeus menetti puolisonsa toisen kerran – tällä kertaa lopullisesti.


title: Mikael Persbrandt

text: Mikael Åke Persbrandt (s. 25. syyskuuta 1963 Järfälla, Tukholman lääni) on ruotsalainen näyttelijä, joka aloitti uransa Teater Galeasenissa ja on tehnyt lukuisia rooleja Ruotsin Kuninkaallisessa draamateatterissa. Hän on myös maalannut vuodesta 2016 lähtien ja hänellä on ollut taidenäyttelykin Suomessa, Hanasaaren galleriassa vuodenvaihteessa 2018–2019.


title: Mikael Persbrandt

text: Persbrandt tunnetaan parhaiten rikospoliisi Gunvald Larssonin roolista vuosina 1997–2016 Sjöwallin ja Wahlöön rikoskirjallisuuteen perustuvassa television "Beck"-sarjassa. Lisäksi hänet on nähty muun muassa minisarjassa "Medicinmannen" (2005) ja elokuvissa "Kautokeinon kapina" ja "Ikuistetut hetket". Hän esittää "Hobitti"-elokuvissa Beornia. Beornin hahmo esiintyy elokuvassa "Hobitti – Smaugin autioittama maa" ja "Hobitti – Viiden armeijan taistelu".


title: Mikael Persbrandt

text: Persbrandt ei ruotsalaisten lehtien eri lähteistä maaliskuussa 2015 saamien tietojen mukaan ole enää mukana neljässä uudessa Beck-filmissä muun muassa siksi, että hän on saanut Svean hovioikeudessa tuomion huumeiden hallussapidosta.


title: Mikael Persbrandt

text: Persebrandtilla on suomalaiset sukujuuret, sillä hänen äidinisänsä on Ahvenanmaalta. Persbrandtin pitkäaikainen kumppani oli näyttelijä Maria Bonnevie. Hänen nykyinen puolisonsa on toimittaja Sanna Lundell, ja heillä on kolme lasta.


title: Mikael Persbrandt

text: Persbrandtilla on todettu kaksisuuntainen mielialahäiriö, jota hän ei kuitenkaan omien sanojensa mukaan lääkitse tai hoida esimerkisi käymällä terapiassa. Persbrandt sai 4. heinäkuuta 2014 tuomion huumeiden hallussapidosta, kaksi kuukautta ehdollista vankeutta ja 75 tunnin yhdyskuntapalvelu. Vuonna 2018 suomeksi ilmestyneessä omaelämäkerrassaan Persbrandt kertoo olleensa yli 20 vuotta riippuvainen kokaiinista ja alkoholista.


title: Peter Haber

text: Peter Alexander Haber (s. 12. joulukuuta 1952 Tukholma) on ruotsalainen näyttelijä.


title: Peter Haber

text: Haber on arvostettu luonnenäyttelijä, joka on esiintynyt useissa ruotsalaisissa elokuvissa aina 1980-luvun lopulta asti. Hänen ensimmäinen elokuvaroolinsa oli Colin Nutleyn elokuvassa "Yhdeksäs komppania" (1987). Tämän lisäksi Haber on näytellyt muun muassa Kjell Sundvallin elokuvissa "Joulupukki vieraissa" (1999) ja "Uhka" (2004) sekä osittain Suomessa kuvatussa Mats Arehnin elokuvassa "Valkoisia valheita" (1995).


title: Peter Haber

text: Suomessa Haber on tullut tunnetuksi erityisesti komisario Martin Beckinä, jota hän on esittänyt Sjöwallin ja Wahlöön poliisiromaaneihin perustuvissa "Beck-elokuvissa" vuodesta 1997 lähtien.


title: Suhaj

text: Suhaj () on yksi Egyptin 26 kuvernoraatista. Se sijaitsee etelässä Ylä-Egyptistä Niilin laaksossa. Sen pääkaupunki on Sohag. Kuvernoraatissa asui 3 747 289 ihmistä vuonna 2006 ja sen pinta-ala on 11 218 km².


title: Jim Pattison

text: James Allen "Jim" Pattison C.M., OBC (s. 1. lokakuuta 1928) on kanadalainen liikemies. Hän oli "Forbesin" mukaan vuonna 2008 maailman 178. rikkain ihminen. Lisäksi "Canadian Business" on maininnut hänet Kanadan kuudenneksi rikkaimmaksi ihmiseksi.


title: Jim Pattison

text: Pattison perusti vuonna 1961 Vancouverissa Jim Pattison Groupin, jota hän on johtanut siitä pitäen.


title: Max Rafferty

text: Max Rafferty (s. 7. elokuuta 1984) on englantilainen muusikko. Hän soitti bassoa yhtyeessä The Kooks aina sen perustamisesta tammikuuhun 2008 asti. Syynä Raffertyn eroamiseen olivat hänen ongelmansa alkoholin ja huumeiden kanssa. Raffertyn lähdön jälkeen hänen tilallaan The Kooksissa on soittanut Dan Logan. Max Rafferty on säveltänyt jonkun verran musiikkia ja laittanut niitä internetiin, esimerkiksi kappaleen nimeltä "Go Down Easy". Nykyään Max laulaa ja soittaa kitaraa brightonilaiseisessa bändissä "The Third Man".


title: Gudrun Pausewang

text: Gudrun Pausewang (s. 3. maaliskuuta 1928) on saksalainen kirjailija, jonka töitä on käännetty lukuisille vieraille kielille. Hän on voittanut teoksillaan useita palkintoja, kuten Saksan science fiction -palkinnon ja Saksan nuorisokirjallisuuspalkinnon (molemmat 1988).


title: Gudrun Pausewang

text: Koulutukseltaan ja varsinaiselta ammatiltaan Pausewang on opettaja. Hänelle myönnettiin vuonna 1999 Bundesverdienstkreuz-kunniamerkki.


title: Gudrun Pausewang

text: Pausewangin romaanien joukossa ovat "Die letzten Kinder von Schewenborn" (1983) ja "Die Wolke" (1987).


title: Friedrich Wetter

text: Friedrich Wetter (s. 20. helmikuuta 1928) on saksalainen pappi. Hänet nimitettiin 25. toukokuuta 1985 yhdeksi katolisen kirkon kardinaaleista.


title: Friedrich Wetter

text: Wetter toimi Speyerin piispana (1968–1982) sekä Münchenin ja Freisingin arkkipiispana (1982–2007). Hän osallistui uuden paavin valintaan vuoden 2005 konklaavissa.


title: Friedrich Wetter

text: Wetter syntyi Landaussa ja sai pappisvihkimyksensä 10. lokakuuta 1953.


title: Ben Kweller

text: Ben Kweller (s. 16. kesäkuuta 1981) on yhdysvaltalainen rockmuusikko.


title: Ben Kweller

text: Ben Kweller aloitti uransa vuosina 1993-1998 vaikuttaneen grunge-yhtyeen Radishin nokkamiehenä, toimien laulajakitaristina. Radishin musiikkia on verrattu sekä Nirvanaan että Rolling Stone Magazineen ja Ben Kweller oli 15-vuotias, kun levy-yhtiö Mercury Records tarjosi heille levytyssopimusta. Radishiin kuuluivat Ben Kwellerin lisäksi rumpali John Kent ja basisti Bryan Blur. Albumeita bändille kertyi tasan kaksi, Dizzy vuonna 1995 ja Restraining Bolt vuonna 1997.


title: Ben Kweller

text:
Kweller siirtyi Radishin jälkeen soolouralle. Kaikki alkoi hänen muutettuaan 19 vuotta täytettyään New Yorkiin tyttöystävänsä Liz Smithin kanssa. Kweller keikkaili akustisesti ja julkaisi yhteensä neljä EP:tä. Vuonna 2001 hän sai levytyssopimuksen ATO Recordsilta ja julkaisi EP Phone Homen, viidennen EP:nsä.
Marraskuussa vuonna 2002 hänen ensimmäinen studioalbuminsa Sha Sha julkaistiin. Kyseiseltä levyltä ilmestyi yhteensä kolme singleä, joista eniten Kwellerin uraa on edistänyt niistä ensimmäinen, Wasted & Ready. Syynä siihen oli kappaleen saama valtava radiosoitto.


title: Ben Kweller

text: The Bens on Ben Kwellerin, Ben Foldsin ja Ben Leen yhteisen projektin nimi. He keikkailivat yhtenä ryhmänä vuonna 2003 The Bens Rock Over Australia -kiertueella ja levyttivät neljä kappaletta sisältävän EP:n. Näistä kappaleista suurimman suosion on saanut Just Pretend, joka ylsi levyn ilmestymisvuonna jopa listalle Triple J Hottest 100. Enempää musiikkia he eivät ole sen jälkeen tehneet saatikka keikkailleet yhdessä, vaikka huhuja näiden asioiden suhteen on ollut liikkeellä.


title: Ben Kweller

text: Albumit


title: Ben Kweller

text: Ep:t


title: Ben Kweller

text: Singlet


title: Franciszek Pieczka

text: Franciszek Pieczka (s. 18. tammikuuta 1928) on puolalainen näyttelijä. Hän on saavuttanut mainetta niin teatterissa kuin televisiossa ja elokuvissakin.


title: Franciszek Pieczka

text: Pieczka on lukuisten suosittujen puolalaiselokuvien (mm. "Vedenpaisumus", Hoffman 1974) lisäksi esiintynyt esimerkiksi Kjell Greden ruotsalaisessa elokuvassa "Hyvää iltaa, herra Wallenberg" (1990).


title: Franciszek Pieczka

text: Pieczka voitti Puolan elokuvajuhlilla parhaan miespääosanäyttelijän palkinnon kahdesti (1976 & 1993). Lisäksi hän voitti Chicagon kansainvälisillä elokuvajuhlilla hopea-Hugon vuonna 1968 ja oli ehdolla Tšekin leijonan saajaksi vuonna 1995.


title: Jerzy Hoffman

text: Jerzy Hoffman (s. 15. maaliskuuta 1932 Krakova) on puolalainen elokuvaohjaaja ja -käsikirjoittaja. Hänen töidensä joukossa on "Vedenpaisumus" ("Potop", 1974), joka oli Oscar-gaalassa ehdolla parhaaksi vieraskieliseksi elokuvaksi.


title: Kjell Grede

text: Kjell Birger Grede (12. elokuuta 1936 – 15. joulukuuta 2017) oli ruotsalainen elokuvaohjaaja ja -käsikirjoittaja. Hänen töidensä joukossa ovat "Hugo ja Josefin" (1967), "Hyvää iltaa, herra Wallenberg" (1990) ja "Kehystetty rakkaus" (2003).


title: Kjell Grede

text: Grede sai neljä Guldbaggea ja oli ehdolla Cannesin Kultaisen palmun sekä Berliinin Kultaisen karhun saajaksi. Hänet palkittiin myös Venetsian elokuvajuhlilla.


title: Kjell Grede

text: Grede oli naimisissa näyttelijä Bibi Anderssonin kanssa 1960–1973.


title: Berlin Adler

text: Berlin Adler on saksalainen amerikkalaisen jalkapallon joukkue. Se tulee Saksan pääkaupungista Berliinistä. Seura on perustettu vuonna 1979 ja se pelaa Saksan pääsarjassa German Football Leaguessa eli GFL:ssa.


title: Berlin Adler

text: Berlin Adler () on perustettu 12. helmikuuta vuonna 1979. Se oli tuolloin toinen amerikkalaista jalkapalloa pelaava joukkue Berliinissä. Seura perustettiin kuitenkin nimellä Berliner Bären (suom. Berliinin Karhut). Pian perustamisen jälkeen kaikki Berlin Batsin pelaajat liittyivät Bäreniin. Näin joukkueessa oli yli 80 pelaajaa. Harjoituspaikkana tuolloin toimi Amerikan armeija-alue. Ensimmäisellä kaudellaan joukkue sijoittui kuuden joukkueen pääsarjassa kolmanneksi.


title: Berlin Adler

text: Seuraavalla kaudella joukkue kärsi ainoastaan tappioita, joten se liittyi suurempaan urheiluorganisaatioon, joka oli BSC Wilmersdorf. Samalla joukkueen nimi muuttui Bärenista Adleriksi. Myös seuran värit muuttuivat, kun punaisesta ja valkoisesta tuli musta ja keltainen.


title: Berlin Adler

text: Vuonna 1983 Adler pääsi ensimmäistä kertaa pudotuspeleihin. Joukkueesta tulikin pudotuspelien vakiojoukkue. BSC Wilmersdorf vaihtui BSC Rehbergeksi ja joukkue sai myös ensimmäisen vakituisen stadioninsa. Vuonna 1986 Berlin Adler muutti stadionille, jonka nimi on Radrennbahn Schöneberg.


title: Berlin Adler

text: Vuonna 1987 Adler selviytyi täydellisen kautensa päätteeksi historiansa ensimmäiseen German Bowliin eli Saksan pääsarjan loppuotteluun. Siinä se sai vastaansa Badener Greifsin 14 800 katsojan edessä Momsenstadionilla. Adler voitti ottelun lukemin 37-12 ja juhli näin seuran ensimmäistä Saksan mestaruutta.


title: Berlin Adler

text: Mestaruutensa ansiosta joukkue pääsi vuonna 1988 Amerikkalaisen jalkapallon Euroopan liigaan. Siinä sen urakka päättyi valmentaja Billy Brooksin johdolla välieriin. Joukkue taipui Amsterdam Crusadersille lukemin 28-29, vaikka johti ottelua jo 28-11. Myös kotimaansa sarjassa Berlin Adler jäi välierävaiheeseen. Siinä se hävisi kölnläiselle Red Baronsille lukemin 7-25.


title: Berlin Adler

text: Vuonna 1989 joukkue pelasi toisen täydellisen kautensa. Adler teki 747 pistettä ainoastaan kymmenessä runkosarjan ottelussaan. Seuran historian toisessa German Bowlissa vastaan tuli Adlerin edelliskaudella pudottanut Red Barons. Adler juhli toista Saksan mestaruuttaan voittamalla ottelun lukemin 30-23.


title: Berlin Adler

text: Menestys jatkui vuonna 1990. Cologne Crocodiles Kolnistä kaatui German Bowlissa 50-38. Historiansa toisen Euroliigakauden pelannut Adler putosi jatkosta hävittyään välierässä Manchester Spartansille lukemin 33-35.


title: Berlin Adler

text: Kaudella 1991 loppui Berlin Adlerin 966 päivää kestänyt tappioton putki, kun Cologne Crocodiles onnistui voittamaan. Adler sai kuitenkin revanssinsa kauden loppuottelussa. Se vain pisteen erolla 22-21, kun Adlerin Andreas Schröder teki ottelun lopussa 41 jaardin kenttämaalin. Näin Adler voitti kolmannen peräkkäisen Saksan mestaruutensa. Samana vuonna joukkue pääsi myös Eurobwliin eli Euroopan liigan finaaliin. Siinä Amsterdam Crusaders oli kuitenkin parempi lukemin 21-20.


title: Berlin Adler

text: Vuosina 1992 ja 1993 Adler pelasi vielä Saksan korkeimmalla sarjatasolla, mutta ei saavuttanut edellisvuosien kaltaista menestystä. 1992 joukkueen urakka kotimaassaan päättyi välierätappioon Düsseldorf Pantherille 28-31. EFL:ssa urakka päättyi jo puolivälierätappioon italialaista Torino Giaguaria vastaan lukemin 35-13. Myös kaudella 1993 Adler pääsi semifinaaleihin asti, mutta vastaan tullut Munich Cowboys voitti 19-17.


title: Berlin Adler

text: Kahden edellisvuoden tappiot voitiin kuitenkin unohtaa vuonna 1994. Tuolloin Berlin Adler selviytyi jälleen German Bowliin. Düsseldorf Panther kuitenkin kukisti joukkueen 17-27 ja mestaruus kiersi Berliinin jälleen. Adler kärsi näin historiansa ensimmäisen tappion German Bowlissa.


title: Berlin Adler

text: Vuonna 1995 seura selvisi jälleen välieriin, mutta hävisi niissä Hamburg Blue Devilsille 9-14. Adlerin taloudellinen tilanne seuraavina vuosina oli huono ja myös urheilullinen puoli kärsi. Vuonna 1996 joukkue esti vielä putoamisensa alemmalle sarjatasolle kahdella voitolla paikallisvastustaja Berlin Rebelsista.


title: Berlin Adler

text: Vuonna 1997 tapahtui kuitenkin väistämätön. Kaksiosaisessa putoamiskarsinnassa Paderborn Dolphinsia vastaan Adler voitti ensimmäisen pelin 28-21. Yhteistuloksen ratkaistessa Adler putosi Saksan toiseksi korkeimmalle sarjatasolle hävittyään toisen ottelun 21-40.


title: Berlin Adler

text: Vuosina 1998-2000 joukkue kohensi taloudellista tilannettaan ja muutti uudelle stadionilleen, joka kantaa nimeä Friedrich-Ludwig-Jahnstadion. Vuonna 2000 seura perusti myös uuden organisaation, joka kantaa nimeä AFC Berlin Adler.


title: Berlin Adler

text: Vuonna 2001 Dogan Özdincerin valmentama Adler voitti Saksan toiseksi korkeimman sarjatason. Näin ollen joukkue sai mahdollisuuden pelata sarjanoususta Kiel Baltic Hurricanea vastaan. Adler kuitenkin hävisi kaksiosaisen ottelusarjan molemmat ottelut. Lopulta Adler kuitenkin nousi neljän kauden jälkeen takaisin pääsarjaan sen saatua Düsseldorf Pantherin paikan.


title: Berlin Adler

text: Paluu German Football Leagueen oli lupaava ja valmentaja Dean Cokinosin johdolla Adler selvisikin vuonna 2002 välieriin. Välierässä Hamburg Blue Devils oli kuitenkin ylivoimainen voittaen ottelun 41-13. Kaudella 2003 joukkuetta valmensi Kent Anderson ja Berlin Adler selvisi jälleen semifinaaleihin. Vähämaalisen ottelun voitti kuitenkin Braunschweig Lions lukemin 10-3.


title: Berlin Adler

text: Vuonna 2004 Adler palasi lopullisesti Saksan amerikkalaisen jalkapallon huipulle. Joukkue selvisi loppuotteluun. German Bowl XXVI Braunschweig Lionsia vastaan toi revanssin edellisvuodelta, kun Adler voitti ottelun 10-7 ja juhli viidettä Saksan mestaruuttaan.


title: Berlin Adler

text: Kaudeksi 2005 seuran päävalmentajaksi tuli Pat Donohoe. Hänen alaisuudessaan Adler jäi Saksan sarjassa puolivälierävaiheeseen Marburg Mercenaries ollessa vahvempi lukemin 40-21.


title: Berlin Adler

text: Vuonna 2006 seuran valmentajaksi palasi Adlerin vuonna 2001 takaisin liigaan nostanut Dogan Özdincer. Huonon alkukauden takia joukkue ei kuitenkaan selviytynyt edes pudotuspeleihin. Saman vuonna Adler nähtiin jälleen myös Euroopan kentillä joukkueen pelatessa EFAF-Cupia. Vielä Prague Lionsin Adler voitti, mutta Graz Giantsia vastaan joukkue putosi.


title: Berlin Adler

text: Özdincer jatkoi valmentaja myös vuonna 2007 ja Adler pelasikin hyvän kauden. Joukkue selvisi välieriin niin EFAF-Cupissa kuin GFL:ssakin. Tappio Cineplexx Hohenems Blue Devils Itävallassa lukemin 22-18 kuitenkin kaatoi menestyshaaveet EFAF-Cupissa. Saksan liigassakin Adler jäi välieriin sen hävittyä Stuttgart Scorpionsille 19-14.


title: Berlin Adler

text: Vuonna 2008 joukkue osallistuu jälleen EFAF-Cupiin ja German Football Leagueen.


title: Suomen Toverikuntien Liitto

text: Suomen Toverikuntien Liitto (STL, 1945–1952) oli vasemmistolainen entisten sotilaiden, metsäkaartilaisten, työvelvollisten ja näiden omaisten etujärjestö. Parhaimmillaan yli 30 000 jäsentä kerännyt STL oli Suomen Kansan Demokraattisen Liiton yhteisöjäsen vuosina 1946–1952. Liiton edeltäjiä olivat välirauhan 1940–1941 aikana toimineet työläisrintamamiesyhdistykset. Vuosina 1945–1946 järjestö tunnettiin nimellä Entisten Sotilaiden Toverikuntien Liitto (ESTL).


title: Suomen Toverikuntien Liitto

text: Vasemmistolaisia entisten sotilaiden yhteenliittymiä alkoi syntyä syksyllä 1944 jatkosodan päätyttyä, ja ensimmäinen maanlaajuinen kokous pidettiin 13. marraskuuta. Loppuvuodesta näihin kerääntyneet henkilöt alkoivat järjestäytyä toverikunniksi, joiden työtä johtamaan perustettiin 29. tammikuuta Tampereella Entisten Sotilaiden Toverikuntien Keskustoimikunta. Mukaan tuli alkuvaiheessa myös entisiä punakaartilaisia, jotka 1947 perustivat oman erillisen järjestönsä. Erilaisten korvausten saaminen mm. metsä- ja punakaartilaisille oli järjestön keskeinen vaatimus.


title: Suomen Toverikuntien Liitto

text: ESTL:n perustava kokous pidettiin 1. huhtikuuta 1945, jolloin järjestöön kuului 51 toverikuntaa ja noin 10 000 jäsentä. Toverikunnat kuuluivat alueidensa piirijärjestöihin ja niissä oli erillisiä kerhoja mm. sotilaille, metsäkaartilaisille, metsästäjille ja pienviljelijöille. Suurimmillaan järjestöön kuului vuoden 1946 alussa 220 jäsenjärjestöä ja yli 30 000 jäsentä. Liiton status alkoi kuitenkin laskea jo 1947, jolloin STL päätti liittokokouksessa yhdistää toimintoja SKDL:n kanssa. STL:n toimisto lakkautettiin ja siirrettiin SKDL:n hoidettavaksi. Piirijärjestöjen toiminnot siirrettiin SKDL:n piirien toverikuntajaostoille. STL:n oma toiminta alkoi supistua, mutta se jatkui virkistystoiminnan merkeissä ja sosiaalikysymysten parissa aina vuoteen 1952.


title: Suomen Toverikuntien Liitto

text: Keväästä 1945 alkaen ESTL julkaisi äänenkannattajaansa "Toveri". Lehti jouduttiin lakkauttamaan taloudellisesti kannattamattomana vuonna 1947.


title: Mulamit

text: Mulamit (, pinyin: Mùlǎozú) ovat Kiinassa asuva etninen kansa, jotka kuuluvat Kiinan etnisiin ryhmiin. Vuoden 2010 väestönlaskennan mukaan heitä oli yhteensä 216 257. Mulamit asuvat pääasiassa Guangxin autonomisella alueella ja siellä erityisesti Luochengin mulamien autonomisessa piirikunnassa. Heitä löytyy myös tätä piirikuntaa ympäröivistä Yishanin, Liuchengin, Du’anin, Xinchengin, Hechin ja Huanjiangin piirikunnista.


title: Mulamit

text: Mulamin kielen piirteistä päätellen mulamien on arveltu olevan läheistä sukua dongeille ja maonaneille. Heidän kulttuurissaan on myös yhtäläisyyksiä zhuangien kanssa. Kielelle ei ole kehitetty kirjoitusjärjestelmää ja lukutaitoistet mulamit osaavat yleensä kirjoitaa ja lukea mandariinikiinaa. Kiinan kielen paikalliset murteet toimivat myös puhekielenä mulamin ohella.


title: Mulamit

text: Han-kiinalaiset ulottivat valtansa mulamien alueille 1200-luvulla. Vuodesta 1271 eteenpäin mulamit velvoitettiin tuottamaan vuosittain tietty määrä viljaa tuolloin hallinneen Qing-dynastian hallinnolle. Vaikka tarkempi tapa hallita paikallista väestöä on sittemmin muuttunut, on han-kiinalaisilla edelleen hallitseva alue alueen taloudessa.


title: Mulamit

text: Suurin osa mulameista harjoittaa elinkeinonaan maanviljelystä ja he kasvattavat esimerkiksi riisiä, maissia, perunaa, puuvillaa ja vihanneksia. Mulamikylät on rakennettu tavallisesti laaksoihin tai loiville kukkuloille. Talot ovat yksikerroksisia ja niissä asuu usein kaksi sukupolvea. Song-dynastian aikana mulamien keskuuteen levisivät buddhalaisuus ja taolaisuus. Myös tätä edeltänyt perinteinen animistinen uskonto on säilynyt näihin päiviin saakka.


title: William Friese-Greene

text: William Friese-Greene (7. syyskuuta 1855 Bristol – 5. toukokuuta 1921 Lontoo) oli brittiläinen valokuvaaja ja keksijä. Hän on tunnettu, joskin sangen kiistelty hahmo elokuvan varhaisessa historiassa.


title: Honda Zoomer

text: Honda Zoomer NPS50 on Honda Motor Companyn valmistama skootteri, joka esiteltiin Japanissa 1. kesäkuuta 2001. Mopediluokkaan sijoittuva Zoomer on osa Hondan N-projektia ("New Project"), jonka piiriin on kerätty nuoria ennakkoluulottomia suunnittelijoita. Sama ryhmä suunnitteli Honda Apen.


title: Honda Zoomer

text: Yhdysvalloissa ja Kanadassa Zoomeria markkinoidaan nimellä "Ruckus". 2005−2006 oli tuotannossa eri rungolle rakennettu isompi rinnakkaismalli, 250 cm³ "Big Ruckus".


title: Honda Zoomer

text: Zoomerin alusta ja moottori ovat yhteisiä Hondan Crea Scoopy -skootterin kanssa (Metropolitan). Minimalistinen ulkoinen olemus on pysynyt mallin esittelystä lähtien muuttumattomana, mutta väritys on vaihdellut vuosittain, ja moottoritekniikkaan on tehty uudistuksia. 2001–2005 tuotetuissa malleissa oli moottorin kampikammion suunnittelussa ominaisuus, joka johti öljyn kontaminoitumiseen ja mahdollisesti ennenaikaiseen laakerivikaan. Oire esiintyi myös samaa GET 2 -moottoria käyttävässä Metropolitanissa. Vuonna 2006 kampikammion tuuletusta parannettiin. Japanin ja Euroopan markkinoilla myytävät Zoomerit on varustettu polttoaineen suihkutuksella, mutta Pohjois-Amerikan malleissa käytetään kaasutinta. Euroopan malleissa on vuodesta 2005 alkaen ollut neliventtiilikansi.


title: Honda Zoomer

text: Teräsputkesta ja alumiinista koottu runko on koteloimaton ja avoin. Off-road -tyyppiset renkaat ovat huomiota herättävän pulleat. Neste- ja puhallinjäähdytteinen nelitahtimoottori edustaa tekniikkaa, jossa huomiota on kiinnitetty päästöihin ja kulutukseen.


title: Honda Zoomer

text: Moottorissa on Hondan patentoitu PGM-FI -polttoaineensuihkutus, mutta jarruissa on tyydytty vanhahtaviin rumpuihin. Kiihtyvyys ja huippunopeus ovat vaatimattomat verrokkiryhmäänkin suhteutettuina. Skootterissa on kirkkaat kahdennetut ajovalot ja jalkatilan lattiaan sijoitettu polttoainesäiliö, jonka vetoisuus on viisi litraa. Käyttösäde on yhdellä tankkauksella noin 200 kilometriä. Matala painopiste ja istuinkorkeus helpottavat käsittelyä. Käynnistyksestä vastaa vaihtovirtalaturi (ACG), joka korvaa perinteisen starttimoottorin. Äänettömästi toimivaa ACG:tä täydentää variaattorikoppaan kiinnitetty poljin. Kompakti moottoripaketti sisältää integroidun jäähdyttimen.


title: Honda Zoomer

text: Zoomerissa ei ole vakiona lainkaan lukittavaa säilytystilaa, mutta istuimen alla on paikka, jonne voi työntää pehmeän laukun tai repun ajon ajaksi. Lisävarustevalikoima ja kustomointimahdollisuudet ovat laajat. Hondalta on saatavilla peräteline, selkänoja ja tavaralokero.


title: Honda Zoomer

text: Moottori


title: Honda Zoomer

text: Renkaat ja jarrut


title: Honda Zoomer

text: Mitat ja paino


title: Piero Palermini

text: Piero Palermini (s. 18. syyskuuta 1925) on italialainen näyttelijä. Hän syntyi Roomassa ja esiintyi elokuvissa 1940-luvun alusta saakka. Näiden varhaisten elokuvien joukossa ovat "Un pilota ritorna" (1942) ja "Inviati speciali" (1943). Palermini jatkoi uraansa tulevina vuosikymmeninä; hänellä oli rooleja muiden muassa historiallisissa elokuvissa.


title: Siniset sarvet

text: Siniset sarvet () oli ryhmä georgialaisia symbolistisia runoilijoita ja proosakirjailijoita, jotka hallitsivat Georgian kirjallisuutta 1920-luvulla. Ryhmä perustettiin nuorten ja lahjakkaiden kirjailijoiden piiriksi Kutaisin kaupungissa vuonna 1915, ja se joutui neuvostohallinnon sortamaksi 1930-luvun alussa.


title: Siniset sarvet

text: Ryhmä sai alkunsa Kutaisissa Länsi-Georgiassa (silloisessa Venäjän keisarikunnassa), joka toimi silloin Georgian avantgarden keskuksena. Sen jäseniin kuuluivat ryhmän perustaja ja oppi-isä Grigol Robakidze, Titsian Tabidze, Paolo Iašvili, Valerian Gaprindašvili, Kolau Nadiradze, Šalva Apkhaidze, Nikolo Mitsišvili, Ražden Gvetadze, Levan Meunargia, Ali Arsenišvili, Sandro Tsirekidze, Giorgi Leonidze, Sergo Kldiašvili ja Šalva Karmeli. Georgian suurin 1900-luvulla elänyt runoilija Galaktion Tabidze kuului myös ryhmään, mutta jätti sen pian. Myös ajan johtava georgialainen taidemaalari Lado Gudiašvili oli tiiviissä yhteydessä ryhmään ja kuvitti usein heidän julkaisujaan.


title: Siniset sarvet

text: Sinisten sarvien liike oli reaktio Georgian kirjallisuuden realismiin. Se teki debyyttinsä muodikkaiden symbolismin ja dekadentismin liikkeiden ajamana vuonna 1916, kun kirjallisuuslehti "Tsisperi qantsebi" ( "Siniset sarvet") ilmestyi ensimmäisen kerran. Ryhmä sai nopeasti suosiota yrittäessään onnistuneesti uudistaa ja länsimaistaa georgialaista runoutta. Vaikka Siniset sarvet alkuvuosinaan hyökkäsivätkin pahamaineisesti Georgian kirjallisuuden klassikoita vastaan, heidän runoutensa säilyi nationalistisena, joskin ranskalaisvaikutteisena. Heidän radikaalit kokeilunsa kukoistivat Georgian itsenäisyyden aikana vuosina 1918–1921. Vaikka johtavat Sinisten sarvien kirjailijat yrittivätkin myöhemmin puolivillaisesti sopeutua uuteen hallintoon, ryhmää kohtaan esitettiin kritiikkiä ja sitä painostettiin kun Georgiaan oli perustettu neuvostohallitus vuonna 1921. Ryhmä jätti Georgian kirjailijaliiton lokakuussa 1921 muodostaakseen vaihtoehtoisen yhdistyksen, mutta se lopulta hajotettiin vuosina 1931–1932. Monet ryhmän jäsenistä tekivät sovinnon neuvostoviranomaisten kanssa, ja heitä ylistettiin "itsensä vapauttamisesta dekadenssista" ja heidän "merkittävästä roolistaan Georgian neuvostokirjallisuuden kehityksessä". Kuitenkin johtavien Sinisten sarvien jäsenten kohtalo oli traaginen: Šalva Karmeli kuoli tuberkuloosiin 24-vuotiaana vuonna 1923 ja hänen hautansa Kutaisissa joutui pian bolševikkien tuhoamaksi; Titsian Tabidze ja Nikolo Mitsišvili teloitettiin ja Paolo Iašvili ampui itsensä suuren puhdistuksen aikana vuonna 1937; Sergo Kldiašvili ja Kolau Nadiradze pelastuivat vain sattumalta, kun heidän kuulustelijansa pidätettiin ja heitä koskevat tiedot hukattiin; Grigol Robakidze oli aiemmin paennut Saksaan lähestyvää pidätystään; vainot ja pakotettu konformismi syöksivät Galaktion Tabidzen masennukseen ja alkoholismiin, jotka johtivat hänen itsemurhaansa vuonna 1959.


title: John Mackey (piispa)

text: John Mackey (11. tammikuuta 1918 Bray, Irlanti – 20. tammikuuta 2014 Auckland, Uusi-Seelanti) oli katolinen kirkonmies. Hän syntyi Irlannissa, mutta opiskeli Uudessa-Seelannissa, jossa loi myös uransa.


title: John Mackey (piispa)

text: Mackey sai pappisvihkimyksensä 23. marraskuuta 1941 ja toimi Aucklandin hiippakunnan piispana vuosina 1974–1983.


title: John Mackey (piispa)

text: Mackey julkaisi kirjat "Reflections on Church History", "The Making of a State System" ja "Looking at Ourselves (The Church moving towards the third millennium)".


title: Rurōni Kenshin

text: Rurōni Kenshin () on Nobuhiro Watsukin luoma manga-sarja.


title: Rurōni Kenshin

text: Tarina sijoittuu Meiji-kauden alkuun ja kertoo samuraista nimeltään "Himura Kenshin"(緋村　剣心) , joka kaoottisen vallankumouksen, Bakumatsun, aikana tunnettiin pelättynä palkkamurhaajana, ""Hitokiri Battōsai""na. Sisimmässään Kenshin on kuitenkin rauhaa rakastava mies, ja sodan loputtua hänestä tulee vaeltaja, "rurouni", joka etsii keinoa hyvittää verinen menneisyytensä auttamalla ihmisiä.


title: Rurōni Kenshin

text: Manga ilmestyi "Shueisha's Weekly Shonen Jump" -lehdessä 2. syyskuuta 1994 - 4. marraskuuta 1999 välisenä aikana. Koko sarjasta tuli 28 kirjan pituinen, ja Japanissa sitä on myyty vuoteen 2007 mennessä yli 47 miljoonaa kappaletta. Englanninkielisissä julkaisuissa saattaa sarjan nimenä olla "Rurouni Kenshinin" sijasta käännös "Wandering Samurai".


title: Rurōni Kenshin

text: "Rurouni Kenshinistä" on tehty myös 95-jakson pituinen anime-sarja sekä OVA, jotka tunnetaan myös nimellä Samurai X. OVA sisältää kolme osaa, kaksi ensimmäistä (Trust & Betrayal) kertovat Kenshinin elämästä Hitokirinä. Myös ristin muotoisen arven tarina paljastuu. Kolmas ja viimeinen OVA, "Reflection", sijoittuu kuvitteellisiin tapahtumiin viimeisen kirjan jälkeen.


title: Rurōni Kenshin

text: Tarina alkaa kun nuori nainen Kamiya Kaoru (神谷　薫) luulee Kenshinin olevan murhaaja nimeltä Hitokiri Battousai. Kenshin kuiten näyttää hänelle "Sakabatōnsa" (reverse blade sword, käänteisteräinen miekka) ja Kaoru toteaa ettei Kenshin voi millään olla hänen jahtaamansa murhaaja, koska sakabatōlla ei voi tappaa.


title: Rurōni Kenshin

text: Kenshin pelastaa Kaorun varmalta kuolemalta, kun hän taistelee oikeaa Hitokiriä vastaan, joka väittää harjoittavansa taistelutyyliä nimeltään Kamiya Kasshin Ryū, Kaorun omaa taistelulajia. Myöhemmin selviää, että Battousaiksi itseään kutsunut murhaaja on oikealta nimeltään Hiruma Gohei. Hän ottaa Kaorun panttivangiksi ja lähettää kätyreitään Kenshinin perään, joka lyö heidät kaikki ylivertaisilla miekkailutaidoillaan.


title: Rurōni Kenshin

text: Ennen kuin Kenshin ehtii hajottaa Kaorun kodin lattian Gohein päällä, hän kertoo että Hitokiri Battousai käyttämä tyyli onkin ikivanha Hiten Mitsurugi-Ryū. Nyt kun Kenshinin oikea henkilöllisyys on paljastunut. Hän valmistautuu lähtemään Kaorun luota.


title: Rurōni Kenshin

text: Yllättäen Kaoru pyytääkin häntä jäämään ja toteaa ettei hän välitä ihmisten menneisyydestä.


title: Rurōni Kenshin

text:
Kenshin on sarjan päähenkilö, 28-vuotias entinen palkkamurhaaja joka tunnettiin nimellä "Hitokiri Battousai". Sarjan alussa Kenshin oli vaeltanut ympäri Japania jo vuosia ja jättänyt taakseen nimen "Battousai". Kun Kenshin saapuu Tokioon hän tapaa nuoren naisen nimeltä Kaoru Kamiya, joka kutsuu Kenshinin asumaan kotiinsa, vaikka tietääkin, että Kenshin on "Hitokiri Battousai".
Tarinan aikana Kenshin luo ystävyyssuhteita niin uusiin tuttavuuksiin kuin vanhoihin vihollisiinkin.


title: Rurōni Kenshin

text: "Hitokiri Battousai" nimen takia Kenshin joutuu käymään läpi useita taisteluita ihmisiä vastaan jotka haluavat tappaa kuuluisan Battousain. Samalla Kenshin joutuu taistelemaan myös itseään vastaan, eikä päästää itseään muuttumaan takaisin "Hitokiri Battousai"ksi.


title: Rurōni Kenshin

text:
Kaoru on 17-vuotias "Kamiya Kasshin Ryū" tyylin harjoittaja. Hän tapaa Kenshinin ensimmäistä kertaa tämän
tullessa Tokioon. Hän erehtyy luulemaan Kenshiniä murhaajaksi joka käyttää "Kamiya Kasshin Ryū" tyyliä.
Myöhemmin Kenshinin pelastettua hänet oikean murhaajan kynsistä hänelle selviää, että Kenshin on oikea "Hitokiri Battousai".
Tästä huolimatta Kaoru pyytää Kenshiniä jäämään asumaan luokseen ja toteaa, ettei välitä ihmisten menneisyydestä.
Kaoru on hyväsydäminen mutta myös hyvin kiivasluonteinen. Hän rakastuu Kenshiniin sarjan alussa ja ulkopuoliset myös
näkevät sen selvästi, mikä taas johtaa siihen, että Kenshinin viholliset käyttävät Kaorua syöttinä saadakseen Kenshinin päästämään Battousain ulos.


title: Rurōni Kenshin

text: Sanosuke kuuluu "Sekihoutai"-nimiseen valearmejaan. Meiji-hallitus petti Sekihoutain ja teloitti heidät kaikki, mutta Sanosuke pääsi pakoon. Sanosuke alkoi vihata Meiji-hallitusta, sillä he tappoivat hänelle ainoan rakkaan ihmisen, "Kapteeni Sagaran". Sanosuken ja Kenshinin ensikohtaaminen on sarjan alussa, jolloin Sanosuke on palkattu tappamaan Battousai.' Kenshinin hyväsydämisyys saa Sanosuken avaamaan silmänsä ja hänestä tulee Kenshinin hyvä ystävä, ja myöhemmin sarjassa he myös taistelevat yhdessä vihollisia vastaan.


title: Rurōni Kenshin

text: Kaorun ja Kenshinin kanssa Kamiya-dojolla asuva entinen taskuvaras, 10-vuotias poika. Alkaa harjoittelemaan Kamiya Kasshin Ryū:n tyyliä Kaorun opastuksella. Yahiko ja Kaoru nahistelevat usein keskenään.


title: Rurōni Kenshin

text: Takani Megumi


title: Perälän rautatieasema

text: Perälän rautatieasema () on lakkautettu rautatieasema Suomen rataverkkoon kuuluvalla rataosuudella Seinäjoki–Kaskinen. Siellä radasta haarautui aikaisemmin myös Kristiinankaupunkiin johtanut rata, joka on nykyisin purettu. Thure Hellströmin suunnittelema jugendtyylinen asema sijaitsee Teuvan Perälän kylässä. Ensimmäinen juna saapui Perälään syksyllä 1911 ja väliaikainen liikenne Seinäjoki-Perälä aloitettiin 15.11.1911.


title: Perälän rautatieasema

text: Henkilöliikenne välillä Seinäjoki-Kristiinankaupunki lakkautettiin 25.5.1968.


title: Joshua LeBar

text: Joshua LeBar (s. 27. syyskuuta 1979 Cincinnati, Ohio) on yhdysvaltalainen näyttelijä, joka tuli tunnetuksi vierailevastaroolistaan Entouragessa. Hän myös vierraillut televisiosarjoissa Seitsemäs taivas, Käytäväpeliä ja . LeBar on lisäksi Flash Thompsonin äänenä vuoden 2008 animaatiosarjassa Hämmästyttävä Hämähäkkimies.


title: Joshua LeBar

text: LeBar opiskeli Stand up -komiikkaa Middlesex yliopistossa.


title: Frida

text: Frida on ruotsalaisperäinen naisen etunimi. Nimi on lyhentymä germaanisista nimistä, joiden alkuosa "frid" (nykyruotsiksi "fred", saksaksi "Fried") tarkoittaa rauhaa. Fridan nimipäivää vietetään suomenruotsalaisen almanakan mukaan 29. joulukuuta. Suomenkielisessä almanakassa samalla päivällä on nimi Rauha.


title: Frida

text: Suomessa nimi Frida on Väestörekisterikeskuksen tietojen mukaan annettu vuoden 2009 loppuun mennessä 2025 naiselle ja muutamalle miehelle.


title: Verenjano

text: Verenjano ("The Hunger") on vuonna 1983 ensi-iltansa saanut englanninkielinen kauhuelokuva. Sen on ohjannut Tony Scott, ja pääosissa ovat Susan Sarandon, Catherine Deneuve ja David Bowie.


title: Verenjano

text: Ohjaaja Tony Scottia kiinnostavien elokuvaprojektien joukossa oli filmatisointi Anne Ricen romaanista "Veren vangit" ("Interview with the Vampire"). MGM-elokuvayhtiö halusi kuitenkin tehdä toisen vampyyrielokuvan, "Verenjanon" ("The Hunger", 1983), eikä Scott saanut yhtiötä vakuutettua "Veren vangit" -elokuvan kannattavuudesta. Niinpä hän suostui ohjaamaan "Verenjanon". Scott päätti laittaa tähän kaikki ne visuaaliset ideansa, joita hän oli kehitellyt "Veren vangit" -elokuvaa varten. Vuonna 1982 alkoivat "Verenjanon" kuvaukset.


title: Verenjano

text: Elokuvan pääosissa ovat David Bowie ja Catherine Deneuve manhattanilaisina rikkaina vampyyreina, jotka etsivät parannusta Bowien hahmon nopealle ikääntymiselle. Elokuvaa pidettiin visuaalisesti upeana, mutta kriitikot tyrmäsivät sen ja katsojaluvut olivat huonot. "Verenjano" on sittemmin saavuttanut kulttisuosiota. Tony Scott sai seuraavan ohjaustyönsä vasta kaksi ja puoli vuotta myöhemmin.


title: Verenjano

text: "Video-oppaassa" vuodelta 1994 Kari Salminen kutsuu elokuvaa ylenpalttisten irtokuvien sarjaksi, jossa tarina jää taustalle. Hän antaa "Verenjanolle" kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" sanoo elokuvan muistuttavan unissakävelyä ja antaa sille kaksi tähteä neljästä.


title: Armazi

text: Armazi () voi tarkoittaa:


title: DIANA-malli

text: DIANA-toimintamalli ("Dialogical Authentic Netlearning Activity") kuvaa dialogista ja autenttista oppimista ja opettamista verkossa. Vaikka toimintamalli on alun perin kehitetty verkossa tapahtuvaa oppimista varten, sen periaatteet soveltuvat mihin tahansa oppimisympäristöön. Toimintamallin kehittäjien (Aarnio ja Enqvist) tavoitteena on ollut luoda malli, jonka avulla osaamisen rakentaminen virtuaalisessa ympäristössä on innostunutta ja yhteisöllistä. DIANA-mallin mukainen oppimisprosessi etenee autenttisesti ja dialogisesti. Dialogi tarkoittaa ihmisten tasavertaiseen osallistumiseen perustuvaa yhdessä ajattelemista ja perehtymistä johonkin asiaan tai toimintaan. Dialogissa luodaan kokonaiskuvaa jostakin asiasta. Siihen kuuluu aktiivinen osallistuminen ja sitoutuminen keskusteluun ja sen jatkamiseen myös vaikeissa tilanteissa. Dialogissa välitetään toisista ja suhtaudutaan toisiin kunnioittaen ja vilpittömästi, toiselle hyvää tarkoittaen. Dialogissa voidaan olla yhtä hyvin samaa mieltä kuin eri mieltä toisten kanssa. Oman näkökulman julki tuominen on tärkeää, ei se, kenen tai minkä asian puolelle näkökulma asettuu. Dialogissa ei taistella siitä, kuka on oikeassa vaan jokaisen osallistuminen on tärkeää ja arvokasta. Erilaiset käsitykset ja mielipiteet ovat alku yhteiselle uudelle ymmärtämiselle, jota ei ole olemassa ilman dialogia vaan joka kehittyy dialogin aikana.


title: DIANA-malli

text: Autenttinen tarkoittaa jotain todellista, oikeaa, aitoa tai väärentämätöntä. Oppimisessa se tarkoittaa opiskelijan sitoutumista ja vastuunottoa omasta oppimisestaan. Opiskelija on oman oppimisensa ja osaamisen kehittymisensä subjekti. Ammatillisessa koulutuksessa autenttinen oppiminen lähtee arkisista ja konkreettisista työelämän ongelmista ja oppimisprosessissa ratkaistaan oikeita työelämään ja työtehtäviin liittyviä ongelmia. Osaaminen tarkoittaa sitä, että opiskelija pystyy yhdistämään teoreettisen tiedon käytännön työhön. Kun ongelma on oppijalle aito, hän haluaa selvittää sitä myös teoreettisesti. Kun oppimisprosessi etenee, kasvaa halu tietää ja hallita yhä laajemmin ja syvemmin asioita. Halu tietää ja osata tulee sisältäpäin.


title: DIANA-malli

text: DIANA-mallissa oppimisprosessi etenee autenttisesti ja dialogisesti. Alussa opettaja tai ohjaaja luo kokonaiskuvan käsiteltävästä asiasta ja purkaa tutkimusongelman kysymyslauseiksi. Työskentelyssä mukana olevien on ymmärrettävä, mitä dialoginen keskustelu on. Työskentelyyn voi kuulua myös verkkotyöskentelyä, jossa ryhmiin jakautuneet opiskelijat etsivät lisää tietoa tutkittavasta asiasta. Työskentelyn ohessa jokainen opiskelija työstää omaa oppimiskansiotaan, jota hyödynnetään oppimisen arvioinnissa.


title: DIANA-malli

text: DIANA-malli muodostuu seuraavista kulmakivistä:


title: DIANA-malli

text: Dialogin käynnistyminen verkossa vaatii erityisesti responsiivisuutta eli vastaanottamisen herkkyyttä toisen lausumille. Dialogi käynnistyy jonkun virittämällä ajatuksella tai kysymyksellä. Keskustelun aloitteen tekemiseen ja keskustelun jatkamiseen täytyy kiinnittää erityistä huomiota. Dialogissa keskustelu kohdentuu käsiteltävään asiaan. Keskustelua jatketaan siitä, mihin edellinen puheenvuoro on päättynyt käyttämällä samoja ilmaisuja, käsitteitä ja sanoja. Dialogisessa verkkokeskustelussa käsitellään yhtä teemaa pitkäaikaisesti ja laaditaan siitä välisynteesejä tarvittaessa.


title: DIANA-malli

text: DIANA-mallin mukaisessa verkko-opiskelussa sekä opettaja että oppijat toimivat oppimisalustalla, jossa keskustellaan aidon dialogin periaatteella. Oppijat etsivät autenttisia, työelämässä osattavia asioita. He muotoilevat työelämästä saatujen kokemusten ja ideoiden perusteella ongelman oppimisensa lähtökohdaksi yhdessä opettajan kanssa.


title: DIANA-malli

text: Oppijat käyttävät kaikkia tietolähteitä. He etsivät informaatiota vertaisilta, opettajalta ja muilta asiantuntijoilta, aineistoista, materiaaleista ja linkeistä, jotka verkossa ovat käytettävissä. Löytynyt informaatio työstetään yhdessä tiedoksi.


title: DIANA-malli

text: Oppijoiden tavoitteena on ymmärtää, mikä merkitys yhteisöllisyydellä on oppimisessa. He harjoittelevat kyselevää ihmettelyn taitoa ja löytävät uusia polkuja ja merkityssisältöjä dialogissa syntyneestä aineistosta.


title: DIANA-malli

text: Opettaja osallistuu oppijayhteisön ongelmanratkaisuun ja ammatillisen osaamisen kehittämiseen arvioimalla prosessin eri vaiheita ja lopputuloksia. Opettaja tekee yhteenvetoja osaamisen edistymisestä. Arvioinnissa ollaan kiinnostuneita toisaalta oppimisprosessin etenemisestä ja parantamisesta ja toisaalta oppimisprosessissa saavutettavista tuloksista. Oppijat arvioivat sekä omaa että toistensa ammatillista kehittymistä.


title: Kyypakkaus

text: Kyypakkaus on hydrokortisonia sisältävä tabletti, joka voi auttaa joillakin ihmisillä käärmeenpuremiin sekä ampiaisen tai mehiläisen piston kivun lievittämiseen. Tabletti auttaa myös allergisiin reaktioihin. Kyypakkauksen tehokkuutta kyynpuremiin ei kuitenkaan ole tieteellisesti todistettu, minkä vuoksi pakkauksen nimi on saanut osakseen kritiikkiä. Syynä tähän ovat pieni kortikosteroidimäärä ja hidas imeytyminen mahasuolikanavasta.


title: Kyypakkaus

text: Yhdessä pakkauksessa on kolme 50 mg:n tablettia, ja aikuisen kerta-annostelu on kolme tablettia kerralla.


title: Kyypakkaus

text: Kyynpureman yhteydessä tulee aina hakeutua lääkärin hoitoon. Silloin tabletin sisältämää kortisonimäärää voidaan pitää vain alustavana hoidon kannalta. Kyypakkaus ei korvaa lääkärissä annettavan vastamyrkyn tarvetta. Ampiaisen tai mehiläisen pistoksen jälkeen kyypakkausta voi myös käyttää. Mikäli pistos aiheuttaa voimakkaan reaktion tai on kaulan alueella, tarvitaan lääkärin hoitoa. Samoin huomattavan allergisille henkilöille suositellaan adrenaliinipakkauksen mukanapitoa ja välitöntä käyttöä ja nopeaa lääkärinhoitoa.


title: Kyypakkaus

text: Kyypakkaus ei auta koiraa kyyn purressa.


title: Kyypakkaus

text: Kyypakkaus säilyy 5 vuotta.Viitteet


title: Cercle Brugge KSV

text: Cercle Brugge KSV on belgialainen jalkapalloseura, jonka kotikaupunki on Brugge. Seura on perustettu vuonna 1899. Se on voittanut kolme Belgian mestaruutta (1911, 1927 ja 1930) ja kaksi Belgian cup-mestaruutta (1927 ja 1985). Seura pelaa kotiottelunsa Jan Breydel Stadiumilla, jolle mahtuu 29945 katsojaa. Seuran pelivärit ovat vihreä ja musta.


title: Cercle Brugge KSV

text: Cercle Brugge perustettiin vuonna 1899 nimellä "Cercle Sportif Brugge". Aluksi seura kilpaili viidessä lajissa: jalkapallossa, juoksussa, tenniksessä, kriketissä ja pyöräilyssä.


title: Cercle Brugge KSV

text: Seurasta tuli Belgian jalkapalloliiton jäsen vuonna 1900. Se voitti muutamia ystävyysturnauksia seuraavien vuosien aikana, kunnes vuosikymmenen vaihteessa se sai ensi kertaa suurta menestystä: Cercle Bruggesta tuli Belgian mestari kaudella 1910–1911. Kuitenkin, vain kolme vuotta myöhemmin, Ensimmäinen maailmansota tuhosi Bruggen hyvän joukkueen. Seuran pelaajista kaksi kuoli: nämä pelaajat olivat Louis Baes ja Joseph Evrard. Myös seuran entinen pelaaja Alphonse Six kuoli. Lisäksi sen kotistadion kärsi vakavista vahingoista.


title: Cercle Brugge KSV

text: Cercle Brugge aloitti kilpailemisen uudelleen vuonna 1919 lähes kokonaan uudella joukkueella. Ainoa pelaaja, joka oli ollut mukana joukkueessa jo ennen sotaa oli Louis Saeys. Kaikesta huolimatta Brugge tuli kolmanneksi tuolla kaudella.


title: Cercle Brugge KSV

text: Vuonna 1923 Cercle Brugge rakensi stadioninsa uudelleen vain sadan metrin päähän vanhasta, sodassa vaurioituneesta stadionista. Uuden stadionin nimeksi annettiin Edgar De Smedt Stadium, ja se kesti yli 50 vuotta.


title: Cercle Brugge KSV

text: Ensimmäisenä seurana Belgiassa Cercle Sportif Brugesta tuli kuninkaallinen seura, joten seuran nimeksi muuttui "Royal Cercle Sportif Brugge". Kaudella 1926–1927 seura otti historiansa toisen mestaruuden 5-6 - voiton jälkeen. Kyseisessä ottelussa Brugge voitti Daring Bruxellesin.


title: Cercle Brugge KSV

text: Vuonna 1928 Brugge sai riveihinsä uuden tähden, maalivahti Robert Braetin, joka tulisi viettämään koko uransa seurassa, ja peliuransa jälkeen hänestä tulisi seuran puheenjohtaja.


title: Cercle Brugge KSV

text: Kauden 1929–1930 seura aloitti keskinkertaisesti. Kauden talvitauolla se oli liigan kuudentena, seitsemän pistettä jäljessä Antwerpenia, joka johti sarjaa. Kevätkaudella Brugge kuitenkin kiristi tahtiaan, ja viimeisenä ottelupäivänä se oli enää yhden pisteen jäljessä kärkeä. Brugge voitti oman ottelunsa Lierseä vastaan. Kun Antwerpen hävisi oman ottelunsa 3-5, Bruggesta tuli mestari jo toisen kerran kolmen vuoden aikana.


title: Cercle Brugge KSV

text: Vuoden 1930 mestaruushuuman jälkeen Brugge ei menestynyt odotetulla tavalla, ja se joutui syöksykierteeseen. Tilanne kärjistyi, kun seura putosi Belgian toiselle sarjatasolle vuonna 1936. Kun tämä oli tapahtunut, Brugge päätti luoda kaiken uudestaan. Operaatio onnistui, sillä jo kahden vuoden päästä seura palasi korkeimmalle sarjatasolle.


title: Cercle Brugge KSV

text: Toinen maailmansota teki normaalin sarjan pelaamisen mahdottomaksi vuonna 1939. Cercle Brugge kilpaili alueellisissa sarjoissa. Koska Antwerpenin ja Brysselin sarjat olivat kovatasoisempia kuin Länsi-Flanderin, Brugge putosi uudelleen belgialaisen jalkapallon huipulta.


title: Cercle Brugge KSV

text: Vuonna 1941 kansallinen sarja aloitettiin uudelleen. Brugge oli koko sarjan viimeinen, mutta seuran onneksi Belgian jalkapalloliitto päätti, että yksikään joukkue ei putoaisi sarjasta sodan vuoksi. Tänä aikana pelaajien oli vaikeaa harjoitella ja myös nuorten pelaajien kouluttaminen kävi hyvin hankalaksi.


title: Cercle Brugge KSV

text: Kaudella 1943–1944 Bruggen imago kärsi pahasti ottelussa RSC Anderlechtia vastaan. Kun ottelun erotuomari hylkäsi kaksi Bruggen maalia hämäristä syistä ja hyväksyi Anderlechtin maalin, vaikka se oli selvä paitsio, Bruggen kannattajat raivostuivat. Kaksi Bruggen kannattajaa ehdottivat, että he voisivat kyyditä tuomarin Bruggen juna-asemalle. Kun tuomari hyväksyi ehdotuksen, fanit ajoivat auton keskelle ei-mitään ja jättivät tuomarin sinne. Tilanteen seurauksena seura joutui pelaamaan seuraavan kotiottelunsa ilman yleisöä.


title: Cercle Brugge KSV

text: Brugge ei pystynyt välttämään tasonsa putoamista sotaa seuraavalla kaudella. Huolimatta siitä, että joukkueen odotettiin nousevan takaisin korkeimmalle sarjatasolle, se ei onnistunut kauden ensimmäisinä kuukausina. Lopulta Brugge oli seitsemäs. Seuraavat neljä kautta olivat suunnilleen yhtä heikkoja.


title: Cercle Brugge KSV

text: Vuonna 1951 Belgian jalkapalloliitto suunnitteli uutta sarjaa pääsarjan ja ensimmäisen divisioonan välillä. Ensimmäiset kahdeksan säilyisivät toisella sarjatasolla. Brugge sijoittui viidenneksitoista ja putosi vielä kauemmaksi menestyksestä.


title: Cercle Brugge KSV

text: Vihdoinkin, vuonna 1956, Brugge nousi takaisin toiselle sarjatasolle. Seura aloitti taistelun putoamista vastaan. Seuraavalla kaudella Brugge kuitenkin oli saanut vain 9 pistettä kauden puolivälissä. Muutamia viikkoja myöhemmin Brugge vaihtoi valmentajakseen ranskalaisen Edmond Delfourin. Vaihto oli täysosuma, sillä jo vuonna 1961 Brugge nousi pääsarjaan.


title: Cercle Brugge KSV

text: Cercle Bruggelta kesti 15 vuotta palata takaisin Belgian pääsarjaan ja kun seura vihdoin nousi sinne, seura putosi takaisin 1. divisioonaan viidessä vuodessa. Bruggella oli vaikeuksia pysyä sarjassa jo ensimmäisellä kaudella, mutta se selvisi Antwerpenin ehdotuksen avulla. Ehdotuksena oli, että jos joukkueet olisivat tasapisteissä, se, jolla on enemmän voittoja sarjassa, olisi korkeammalla rankingissa. Ironista oli se, että Antwerpen joutui oman ehdotuksensa uhriksi, kun se putosi toiselle sijalle sarjassa juuri em. säännön takia. Brugge taas oli Genkin edellä tämän säännön ansiosta.


title: Cercle Brugge KSV

text: Brugella ei ollut yhtäkään hyvää mahdollisuutta elpymiseen, ja tämä johti siihen, että se putosi takaisin 1. divisioonaan kaudeksi 1965–1966.


title: Cercle Brugge KSV

text: Vaikka Brugge olikin sarjan viimeinen vuonna 1966, se ei ollut seuran pahin murhe. Liersen pelaaja levitti huhuja korruptiosta Brugen varapresidentin Paul Lantsoghtin kohdalla. Seurauksena Belgian jalkapalloliitto päätti pudottaa Brugen sarjatasoa alemmaksi, joten seura joutui pelaamaan Belgian kolmannella sarjatasolla toisen sijasta. Tapauksessa kävi kuitenkin käänne: Lantsoght haastoi Belgian jalkapalloliiton oikeuteen ja voitti oikeudenkäynnin kesäkuussa 1967. Vahinko ehti kuitenkin jo tapahtua, ja Brugge jatkoi kakkosdivisioonassa. Moni pelaaja jätti joukkueen, ja seura oli niin pahoissa vaikeuksissa, että se ei voinut nousta takaisin välittömästi.


title: Cercle Brugge KSV

text: Vuoden 1967 loppupuolella Urbain Braems valittiin Brugen päävalmentajaksi. Hän teki suunnitelman, jonka tarkoituksena oli palauttaa seura pääsarjaan viiden vuoden kuluessa. Brugen pahin kilpailija tuolla kaudella oli Eendracht Aalst.


title: Cercle Brugge KSV

text: Kun kaudella oli kaksi ottelua jäljellä, joukkueet kohtasivat toisensa. Kummallakin joukkueella oli 41 pistettä, ja Brugge tarvitsi voittoa mennäkseen johtoon. Aalst voitti ottelun, mutta seuran valmennusjohto oli sekoittanut kahden vaihtopelaajan nimet pelaajien listasta, mikä tarkoitti käytännössä sitä, että Aalst lopetti ottelun käyttäen kahta maalivahtia. Brugge teki tästä raportin Belgian jalkapalloliitolle, mutta liitto vahvisti Aalstin voiton. Brugge teki valituksen päätöksestä, mutta liitto vahvisti voiton uudelleen. Lopulta, Brugge teki vielä viimeisen sallitun valituksen, ja se meni läpi. 21. kesäkuuta 1968 seura kertoi, että se oli noussut toiseksi korkeimmalle sarjatasolle. Saman vuoden heinäkuussa Brugge ilmoitti, että se vaihtaisi nimensä. Vanhan "Royal Cercle Sportif Brugeois"in tilalle tuli Cercle Brugge KSV.


title: Cercle Brugge KSV

text: Seuraavalla kaudella Cercle Brugge oli taas suosikkina nousuun, kiitos sen hyvän menestyksen siirtomarkkinoilla. 20 ottelun jälkeen seura johti sarjaa, mutta päättyi lopulta neljänneksi, neljä pistettä nousseesta Oostendesta. Myös seuraavalla kaudella Brugge jäi neljä pistettä voittajasta, joka oli tällä kertaa KFC Diest. Lopulta, vuoden ennen suunnitelma-ajan lopumista, Brugge nousi pääsarjaan, ja tavoite oli saavutettu.


title: Cercle Brugge KSV

text: Heti noustuaan pääsarjaan Brugge alkoi toimia uutta putoamistaistelua vastaan hankkimalla uusia vahvistuksia, kuten Benny Nielsenin ja Fernand Goyvaertsin. Brugge onnistui tavoitteessaan ja oli viides kaudella. Nyt se oli vapautettu muutamaan vapaampaan kauteen. Vuonna 1975 seura hylkäsi vanhan Edgard De Smedt-stadionin ja siirtyi Olympia Stadiumille, joka tultaisiin uudelleennimeämään Jan Breydel Stadiumiksi vuoden 2000 EM-kilpailuja varten.


title: Cercle Brugge KSV

text: Vuosien 1967 ja 1977 välillä Brugella oli ollut vain kaksi valmentajaa: Urbain Braems ja Han Grijzenhout. Kun Grijzenhout lähti seurasta, Brugge palkkasi tilalle kreikkalaisen Lakis Petropoulosin. Hänen valmennettavanaan Brugella oli ongelmia, sillä joukkueen parhaat pelaajat olivat loukkaantuneina ja kokoonpanon pelaajat eivät ymmärtäneet valmentajaansa, sillä pelaajilla ja valmentajalla oli epäselvyyksiä valmennuskielestä. Kaiken tämän tuloksena oli putoaminen liigasta. Nyt Brugge päätti palkata Han Grijzenhoutin takaisin valmentajaksi ja antoi hänelle tehtävän nostaa seura takaisin pääsarjaan niin nopeasti kuin mahdollista. Vain yhden kauden kuluttua Brugge nousi takaisin voittaen 1. divisioonan.


title: Cercle Brugge KSV

text: Uusi rennompi aika odotti Bruggea, ja vuonna 1985 seura voitti Belgian Cupin. Finaalissa Brugge voitti SK Beverenin rangaistuslaukauskilpailussa. Näin Brugge pääsi kohtaamaan haasteita kansainvälisissä kilpailuissa ensimmäistä kertaa 55 vuoteen. Bruggea vastaan asettui ensimmäisellä kierroksella Dynamo Dresden. Brugge voitti kotona numeroin 3-2, mutta vieraissa se hävisi 2-1 ja putosi vierasmaalisäännön vuoksi.


title: Cercle Brugge KSV

text: Seuraavana vuonna Brugge pääsi taas cupin finaaliin, jossa se kohtasi paikallisvastustajansa Club Brugen. Cercle hävisi ottelun 3-0. Seuraava Cerclen ilouutinen tuli vuonna 1988, kun jugoslavialainen hyökkääjä Josip Weber liittyi seuran riveihin. Vaikeasta alusta huolimatta Weberistä tuli Brugen paras maalintekijä toisen maailmansodan jälkeen. 1990-luvun alussa toinen tähtipelaaja siirtyi Bruggeen; romanian maajoukkuepelaaja Dorinel Munteanu.


title: Cercle Brugge KSV

text: Vuonna 1996 Cercle Brugge pääsi uudelleen Belgian Cupin finaaliin ja kohtasi jälleen Club Brugen. Myös tällä kertaa Cercle hävisi taiston, mutta koska Club Brugge voitti tuplamestaruuden, Cercle pääsi edustamaan Belgiaa UEFA Cupissa. Nyt Cercle arvottiin norjalaista SK Brannia vastaan. Cercle voitti kotiottelunsa 3-2, mutta hävisi peräti 4-0 Bergenissä. Menestyksestä huolimatta Brugge oli menettänyt monia huippupelaajia, eivätkä vaihtopelaajat pystyneet täyttämään heidän paikkaansa. Kauden lopussa Brugge putosi sarjasta.


title: Cercle Brugge KSV

text: Kun Brugge putosi ykkösdivisioonaan, se suunnitteli välitöntä paluuta pääsarjaan. Tämä ei kuitenkaan onnistunut, vaan se sijoittui vasta kymmenenneksi. Seuraavat kaudet olivat lähes yhtä heikkoja, ja seuraavien neljän vuoden aikana Brugge onnistui pääsemään vasta sijalle 9. Koska seuran talous kulki yhtä huonosti, Brugge tähtäsi kauteen 2002–2003. Brugge valitsi uudeksi puheenjohtajakseen Standaard Boekhandelista tulleen Frans Schotten, ja valmentajakseen Brugen entisen pelaajan Jerko Tipurićin. Näiden muutoksien ansiosta Brugge onnistui ja nousi Belgian liigaan seuraavaksi kaudeksi.


title: Cercle Brugge KSV

text: Brugen ensimmäinen kausi sarjassa nousun jälkeen osoittautui seuralle hankalaksi, ja Brugen johto päätti, ettei se enää pitkittäisi päävalmentaja Tipurićin sopimusta. Uudeksi valmentajaksi tuli Harm Van Veldhoven. Hänen alaisuudessaan Brugge pelasi kolme kohtuullista kautta, mutta myös heikkoja kausia. 2000-luvulla seurassa seurattiin erityisesti nuoren Stijn De Smetin läpimurtoa. Vuonna 2008 kyseinen pelaaja oli seuran paras maalintekijä.


title: Cercle Brugge KSV

text: Kun Van Veldhoven lähti Beerschotiin, valittiin valmentajaksi entinen apuvalmentaja Glen De Boeck. Hänen debyyttikaudellaan Brugge pelasi energistä ja tehokasta jalkapalloa ja sijoittui sarjan neljänneksi 2007/08. Tuo sijoitus on seuran paras sija liigassa sodan jälkeen. Kahdella seuraavalla Cercle oli liigassa yhdeksäs. Kaudella 2009/10 se eteni Belgian cupin loppuotteluun, mutta hävisi mestaruuden KAA Gentille 3-0. Kauden jälkeen De Boeck jätti seuran ja siirtyi KFC Germinal Beerschotin päävalmentajaksi.


title: Lim Giong

text: Lim Giong (; s. 7. kesäkuuta 1964 Changhua) on taiwanilainen näyttelijä ja muusikko. Hän on paitsi elektronisen musiikin esittäjä, myös useiden elokuvien musiikin säveltäjä. Näyttelijänä hän on esiintynyt esimerkiksi Hou Hsiao-Hsienin elokuvissa.


title: Atef Salem

text: Atef Salem (23. heinäkuuta 1927 – 30. heinäkuuta 2002) oli egyptiläinen elokuvaohjaaja. Hän syntyi Sudanissa, jossa hänen isänsä palveli Egyptin armeijan upseerina.


title: Atef Salem

text: Kairon yliopistosta valmistunut Salem aloitti uransa 1950-luvulla. Useita hänen teoksistaan pidetään tätä nykyä egyptiläisen elokuvataiteen klassikoina.


title: Atef Salem

text: Salem saattoi viimeisen elokuvansa "Fares dahr al-Khaylin" (2001) päätökseen, vaikka hän päätyi aivoverenkiertohäiriön seurauksena pyörätuoliin tuotannon ollessa vielä kesken. Hän kuoli 75-vuotiaana.


title: Armazi (jumala)

text: Armazi () oli keskiaikaisten georgialaisten kronikoiden mukaan Kartlin (klassisten lähteiden Iberian) muinaisten georgialaisten esikristillisen pantheonin pääjumala.


title: Armazi (jumala)

text: Georgian kirjallisessa perinteessä Kartlin ensimmäisen kuninkaan Parnavaz I:n (jonka sanotaan hallinneen noin vuosina 299–234 eaa.) kerrotaan kohottaneen Armazin jumalankuvan vuorelle pääkaupungissaan ja rakentaneen samannimisen linnoituksen. 800- ja 900-lukujen hagiografinen teos ""Ninon elämä"" kuvaa Armazin patsasta "pronssiseksi mieheksi; hänen vartaloonsa oli kiinnitetty kultainen ketjuhaarniska, hänen päässään oli vahva kypärä; silmiksi hänelle oli laitettu smaragdit ja beryllit, käsissään hän piteli salaman tavoin kiiltävää sapelia, ja se kääntyi hänen käsissään". Saman kertomuksen mukaan sen kohde, 300-luvun georgialaisten kastaja Pyhä Nino, todisti patsaan vihkimiseksi pidettyä suurta juhlaa, ja kun hän alkoi rukoilla, salama poltti idolin Jeesuksen armosta.


title: Armazi (jumala)

text: Georgialaisia keskiaikaisia aikakirjoja ja paikannimeä Armazi lukuun ottamatta aikalaislähteitä esikristillisistä georgialaisista jumalista ei ole. Nimellä "Armazi" voi kuitenkin olla yhteys Iranin ja/tai Anatolian kulttuureihin. Nykyiset tutkijat eivät ole yksimielisiä Armazin alkuperästä. Se saattoi olla yhteydessä zarathustralaisuuden pääjumalaan Ahura Mazdaan, ja arkeologiset todisteet viittaavatkin zarathustralaisuuden levinneen muinaiseen Georgiaan. Toisaalta georgialainen historioitsija Giorgi Melikišvili on ehdottanut vakuuttavaa teoriaa, jonka mukaan Armazi oli heettiläisen mytologian Kuun jumalan Arman paikallinen variantti. Akateemikko Ivane Džavakhišvili on aiemmin osoittanut, että varhaiset georgialaiset kunnioittivat Kuuta pääjumalanaan, ja Kuun kultti myöhemmin yhdistyi kristityn Pyhän Yrjön kultin kanssa. Pyhää Yrjöä on pidetty Georgian suojeluspyhimyksenä keskiajalta saakka. Niinpä Armazi saattoi olla sykreettinen jumala, joka edusti paikallisten georgialaisten, iranilaisten ja anatolialaisten elementtien yhdistelmää.


title: Merry Christmas, Mr. Lawrence

text: Merry Christmas, Mr. Lawrence () on Nagisa Ōshiman vuonna 1983 ohjaama elokuva, jonka pääosissa näyttelevät David Bowie, Tom Conti, Ryūichi Sakamoto, ja Takeshi Kitano.


title: Merry Christmas, Mr. Lawrence

text: Nagisa Ōshima ja Paul Mayersberg tekivät elokuvan käsikirjoituksen Laurens van der Postin omiin kokemuksiin sotavankeudesta perustuvien romaanien "The Seed and the Sower" (1963) ja "The Night of the New Moon" (1970) pohjalta.


title: Snookerin ennätykset

text: Vain virallisissa snooker-tapahtumissa tehdyt suoritukset ovat virallisia lajin ennätyksiä. Kaksi pelaajaa esiintyvät näissä ennätyksissä selkeästi enemmän kuin muut: Stephen Hendry ja Ronnie O'Sullivan. Ennätykseltä vaaditaan nykyään myös, että se on suoritettu saman tyyppisellä snooker-pöydällä, kuin mitä turnauksissa olevat pöydät ovat.


title: Zaden

text: Zaden () oli keskiaikaisten georgialaisten kronikoiden mukaan hedelmällisyyden jumala Kartlin (antiikin lähteiden Iberian) muinaisten georgialaisten esikristillisessä pantheonissa. Iberian kuninkaan Parnadžomin (109–90 eaa.) kerrotaan rakentaneen linnoituksen Zedazeni-vuorelle säilyttämään Zadenin kolossia, jonka sanotaan tuhoutuneen muiden esikristillisten jumalankuvien kanssa Pyhän Ninon, georgialaisten 300-luvun kristinuskoon kastajan, rukouksien kautta.


title: Zaden

text: Keskiaikaisia vuosikirjoja ja nykyistä Zedazenin paikannimeä (sanoista "Zeda Zadeni" eli "Ylempi Zaden") lukuun ottamatta aikalaislähteitä tai arkeologista todistusaineistoa Zadenin kultista ei kuitenkaan ole. Useat nykytutkijat ovat arvelleet Zadenin olleen georgialainen versio luuvien Santas-jumalasta tai heettiläisten Sandon-jumalasta, mutta myös yhteyttä zarathustralaisuuden Yazataan on ehdotettu.


title: Munuaiskotelo

text: Munuaiskotelo () on munuaista ympäröivä tiiviistä sidekudoksesta muodostunut kalvo, joka on kiinnittynyt tiiviisti sisäpuolellaan sijaitsevaan munuaisen kuorikerrokseen. Munuaiskotelon ulkopuolella on munuaista suojaavaa rasvakudoksesta muodostunut kotelo, joka sulkee sisäänsä myös lisämunuaisen. Munuaisportin kohdalla munuaiskotelo kääntyy ja yhtyy sidekudokseen, joka peittää munuaisallasta ja munuaispikareita.


title: Munuaiskotelo

text: Munuaiskotelo muodostuu histologisesti kahdesta kerroksesta. Ulompi kerros on muodostunut fibroblasteista ja kollageenisyistä. Sisempi kerros on muodostunut myofibroblasteista.


title: Vic Zhou

text: Vic Zhou (; s. 9. kesäkuuta 1981) on taiwanilainen näyttelijä, laulaja, malli ja valokuvaaja. Hän on poikabändi JVKV:n (F4) jäsen, mutta luonut myös soolouran.


title: Vic Zhou

text: Vic on esiintynyt esimerkiksi sarjoissa "Meteor Garden" (2001), "Meteor Garden II" (2002) ja "Mars" (2004). Hän on työskennellyt mallina muun muassa tupakoinnin vastaisen kampanjan yhteydessä.


title: Vic Zhou

text: Vic julkaisi ensimmäisen valokuva-albuminsa lokakuussa 2002.


title: HK Liepājas Metalurgs

text: HK Liepājas Metalurgs oli latvialainen jääkiekkoseura, joka oli toiminnassa vuosina 1998–2013. Seuran kotipaikka oli Liepāja ja kotijäähalli Olimpiskā ledus halle. Metalurgs on edelleen seitsemällä mestaruudellaan menestynein jääkiekkoseura kotimaansa sarjassa. Seura osallistui myös Itä-Euroopan jääkiekkoliigaan ja sen mentyä nurin Valko-Venäjän pääsarjaan Ekstraligaan. Hetken aikaa Metalurgsin juniorit pelasivat Venäjän nuorten jääkiekon B-sarjassa.


title: HK Liepājas Metalurgs

text: HK Liepājas Metalurgs voitti Latvian mestaruuden vuosina 2000, 2002, 2003, 2008, 2009, 2011 ja 2012. Vuonna 2002 mestaruus tuli myös Itä-Euroopan jääkiekkoliigassa.


title: Barbie Hsu

text: Barbie Hsu Hsi Yuan (; s. 6. lokakuuta 1976) on taiwanilainen näyttelijä ja laulaja. Hänet tunnetaan esimerkiksi sarjoista "Meteor Garden" (2001), "Meteor Garden II" (2002) ja "Mars" (2004).


title: Barbie Hsu

text: Hsu on muusikkona esiintynyt duossa siskonsa Dee Hsun kanssa.


title: Eisensteinin kokonaisluku

text: Matematiikassa Eisensteinin luvut ovat Gotthold Eisensteinin mukaan nimetyt kompleksiluvut, jotka ovat muotoa


title: Eisensteinin kokonaisluku

text: missä "a" ja "b" ovat kokonaislukuja ja


title: Eisensteinin kokonaisluku

text: on ykkösen kuutiojuuri. Eisensteinin luvut muodostavat kompleksitasoon kolmiohilan toisin kuin Gaussin kokonaisluvut, jotka muodostavat neliöhilan.


title: Eisensteinin kokonaisluku

text:
Eisensteinin kokonaisluvut muostavat algebrallisen lukukunnan kommutatiivisen renkaan Q(ω). Eisensteinin kokonaisluvut ovat algebrallisia kokonaislukuja, sillä "z" = "a" + "b"ω on pääpolynomin
juuri. Erityisesti ω toteuttaa yhtälön


title: Eisensteinin kokonaisluku

text:
Eisensteinin kokonaisluvun normi on sen itseisarvon neliö, eli
Siten Eisensteinin kokonaisluvun normi on kokonaisluku. Koska
on nollasta poikkeavan Eisensteinin kokonaisluvun normi positiivinen.


title: Eisensteinin kokonaisluku

text:
Eisensteinin kokonaislukujen muodostaman renkaan yksikköryhmä on syklinen ja sen virittää ykkösen kuudesjuuri. Ryhmä on muotoa
Nämä ovat ne Eisensteinin kokonaisluvut, joiden normi on 1.


title: Liepājas Metalurgs

text: Liepājas Metalurgs tarkoittaa seuraavia asioita:


title: Gatsi ja Gaim

text: Gatsi () ja Gaim (, tai Ga, გა) olivat keskiaikaisten georgialaisten kronikoiden mukaan jumalia Kartlin (antiikin lähteiden Iberian) muinaisten georgialaisten esikristillisessä pantheonissa. Georgialainen hagiografinen teos ""Ninon elämä"" kertoo, että kun Pyhä Nino, 300-luvun georgialaisten kastaja kristinuskoon, saapui Mtskhetan kaupunkiin hän näki, että Armazin pääjumalakuvan oikealla puolella "seisoi toinen, kullasta tehty kuva, jolla oli miehen kasvot. Sen nimi oli Gatsi, ja sen vasemmalla puolella oli hopeainen, ihmiskasvoinen jumalakuva, jonka nimi oli Gaim". Toisessa keskiaikaisen kronikan kohdassa kerrotaan, että Gatsin ja Ga(imi)n uskottiin hallinneen "kaikkia mysteereitä".


title: Gatsi ja Gaim

text: Keskiaikaisia georgialaisia kronikoita lukuun ottamatta arkeologisia todisteita tai aikalaiskertomuksia jumalista ei kuitenkaan ole. Molemmat jumalat, jotka puolimyyttisen hallitsijan Azon kerrotaan tuoneen alkuperäisestä kotimaastaan Arian-Kartlista, saattoivat olla versio anatolialaisista jumalista Attis ja Kybele.


title: Seppo Lahtinen

text: Seppo Lahtinen (s. 4. elokuuta 1967 Helsinki) on suomalainen runoilija, kääntäjä ja kustantaja. Hän perusti turkulaisen Kustannusosakeyhtiö Sammakon vuonna 1996. Lahtisen runokokoelma "Hammas" ilmestyi Nihil Interitin kustantamana vuonna 1998. "Helsingin Sanomat" valitsi sen vuoden parhaaksi runoesikoiseksi.


title: Seppo Lahtinen

text: Lahtinen opiskeli Turun yliopistossa sosiologiaa ja filosofiaa. Sammakko-kustantamo syntyi alun perin Lahtisen halusta suomentaa yhdysvaltalaisen runoilijan Charles Bukowskin runokokoelma "Päivät karkaavat kuin villit hevoset yli vuorten", josta tuli ensimmäinen Sammakon julkaisema kirja. Kustannustoiminta on sittemmin kasvanut huomattavasti ja Sammakon kautta on julkaistu muun muassa Markku Intoa, Riku Korhosta, Jack Kerouacia ja Hunter S. Thompsonia.


title: Seppo Lahtinen

text: Vuonna 2006 Turkuseura valitsi Lahtisen kaikkien aikojen ensimmäiseksi kulttuuriturkulaiseksi. Åbo Akademin johtamisen ja organisaation professori Alf Rehn on nimittänyt Sammakkoa “maailman parhaaksi yritykseksi”. Marraskuussa 2010 Varsinais-Suomen taidetoimikunta myönsi Lahtiselle kunniamaininnan ansiokkaista kulttuuriteoista.